Zorana Mihajlović - bolovanje - plate | Mondo Portal\nNajava ministra Dušana Vujovića u vezi sa dodatnim smanjenjem plata za one koji koriste bolovanje izazvala brojna pitanja. Zorana Mihajlović kaže da taj predlog nije bio na Vladi, a evo šta kažu i u resornom ministarstvu.\n25.01.2016. | 13:02 > 17:18 31\nPotpredsednica vlade Zorana Mihajlović izjavila je danas da na vladi još nije bilo reči o zakonu o sistemu plata u javnom sektoru i nije želela da komentariše zakonska rešenja koja je predložio ministar finansija.\nUpitana da li je saglasna sa predlogom ministra finansija Dušana Vujovića u vezi sa dodatnim smanjenjem plata za one koji koriste bolovanje, Mihajlović je odgovorila da će sa svojim stavom izaći u javnost nakon što o tome bude reči i na vladi.\n"Mnogo više volim da na vladi o tome razgovaramo svi, pa onda da izlazimo sa našim zajedničkim mišljenjem. Svako od nas ima svoje mišljenje, ali kad se ukrste situacija, argumenti i činjenice i kad sve dogovorimo, onda ću izaći sa svojim stavom", rekla je Mihajlović novinarima u vladi.\nSa druge strane, državni sektretar Ministarstva državne uprave i lokalne samouprave Dražen Maravić izjavio je da je vezano za "sistemski zakon o platama" dogovorena većina ključnih rešenja, ali da je ostalo da se usaglasi da li će se minuli rad računati u okviru koeficijenta ili posebno, te kako će se obračunavati naknada za vreme bolovanja ili godišnjih odmora.\n"Ovo je sistemski zakon i mi smo do sada dogovorili većinu ključnih rešenja", poručio je Maravić novinarima u Vladi Srbije uoči konferencije Socijalno ekonomskog saveta.\nJedno od dogovorenih pitanja je, kako je naveo, to da postoji jedinstvena osnovica koja bi služila tome da se porede plate svih u javnom sektoru, a drugo da postoji raspon plata između najmanje i najveće od 1: 7,5.\nTreće je, kako je dodao, da se plata određuje množenjem osnovice sa koeficijentima, dok, kako je primetio, trenutno u sistemu postoji "stotine koeficijenata i desetine osnovica, pa je teško porediti vrednost nečijeg rada".\nNiko više neće na bolovanje\n"Plate ostaju iste za vreme godišnjeg odmora!"\n"Pošto će postojati jedinstvena osnovica i matrica sa koeficijentima, ti koeficijenti će zapravo po prvi put da izražavaju sve zahteve koji postoje za nečijim radom na konkretnom radnom mestu. Odnosno, koja je stručna smena potrebna, koje iskustvo, koje se odluke donose, koliko su značajne... Cilj je da budu jednake plate za jednaki rad", ističe Maravić.\nOno što još nije do kraja dogovoreno, naveo je on, jeste na koji način će se minuli rad u tom sistemu izraziti, kao i obračun zarada za vreme odsustva sa rada zbog bolovanja ili godišnjeg odmora,\nKada je reč o minulom radu, on je poručio da nema govora da neko to želi da ukine.\n"Nije reč o ukidanju minulog rada, nego o želji da zarada koju neko ostvaruje mora da izrazi i kvalitet njegovog rada, rezultate. Sad se pstavlja pitanje da li ugrađujemo i minuli rad u to vrednovanje rada ili to razdvajamo kao i do sada, pa se po automatiznu nekome dodaje određeni procenat plate zato što je dugo radio u sistemu", objašnjava on i dodaje da je svakako pretpostavka da neko što duže radi, radi sve bolje i da zaslužuje da bude plaćen više.\nKada je reč o zaradi za vreme bolovanja ili godišnjeg odmora, on je rekao da je više reč o nesporazumima nego o pravom nezadovoljstvu.\n"Želimo da to bude uređeno jasno i transparentno da bude vrednovan rad na pošten način. Sada trenutno postoje dve opcije, pa se negde za državne službenike naknada za bolovanje računa kao procenat od osnovne plate, ali isto tako postoji i sistem da se računa prosek zarada isplaćenih u godinu dana. To može da bude isto ili različito, ali je potrebno da se odlučimo za jedan od ta dva sistema, koji bi bio održiv", rekao je on.\nOn je zapitao, navodeći primer da ste imali naknadu za dežurstvo ili noćni rad, da li sad i to treba da se računa dok ste na bolovanju.\n"Moramo da nađemo održivo rešenje, koje od ta dva sistema bi trebalo da postane opšte pravilo da bi sistem bio fiskalno održiv", rekao je Maravić.\nUpitan šta je prema njegovom mišljenju ispravno, odgovorio je: "ono o čemu se dogovorimo".\nPredsednik Samostalnog sindikata Srbije Ljubisav Orbović izjavio je danas da je neprihvatljiv predlog da se zarada za vreme bolovanja ili godišnjeg odmora obračunava kao 65 odsto osnovne plate.\n"Lekar koji radi i dežurstva i treću smenu i praznike, po važećem Zakonu o radu dobija 65 odsto proseka poslednjih 12 meseci. I kada je na godišnjem odmoru, bolovanju... Sada je predlog ministarstva finansija da to bude samo njegova zarada bez tih naknada što bi bilo više od 20 odsto manje primanje" rekao je Orbović za B92.\nBolovanje bi, kako je naveo, bilo 65 odsto manje primanje, pa na to još 20 odsto manje.\n"Oni koji imaju minimalac, oko 20 odsto ljudi, u tom slučaju dobiće manje i od minimalca", rekao je Orbović.\nOrbović je takođe naglasio da je za taj sindikat nepriohvatljivo i nepostojanje minulog rada od 0,4 odsto kako je sada, jer bi svaki zaposleni imao manju platu za 0,4 odsto godišnje.


Resurs Centar | PREDSTAVLJENA TRKA DOBROTE U OKVIRU 32. BEOGRADSKOG MARATONA\n31 mar PREDSTAVLJENA TRKA DOBROTE U OKVIRU 32. BEOGRADSKOG MARATONA\nObjavljeno u 23:03h u Nekategorizovano, Vesti, Vesti iz sektora\tautor\tIvana Teofilović\nJavno predstavljanje Trke dobrote u okviru Beogradskog maratona organizovao je Srpski filantropski forum, član koalicije za dobročinstvo.\nOrganizacije koje su se predstavile i koje učestvuju na Trci dobrote 14. aprila su: Plućna hipertenzija Srbija, Banka Hrane, Sportski Savez Osoba sa Invaliditetom Beograda – SOSIB, Kinološka akademija, Born To Run, PKGang (Prva kragujevačka gimnazija) i Runners’ Forest, a detaljnije o njihovim kampanjama možete pronaći na onlajn platformi Trka dobrote.\nTreća stvar koja je vrlo značajna je promocija dobročinstva – Beograđani i srpski narod su uvek imali te navike, želje i tu potrebu. Savet za filantropiju na čelu sa premijerkom Anom Brnabić daje svoj doprinos da to unapredimo, da nejasne zakonske regulative dovedemo na viši nivo, i da nađemo pravi način da ljudi koji imaju dobru volju i žele da pomognu drugima to i urade. Kroz ovaj maraton, kroz trku dobrote dajemo doprinos celoj ideji, izjavio je gradonačelnik Zoran Radojičić.\nDejan Nikolić, direktor Beogradskog maratona, naglasio je da je Beogradski maraton već 25 godina aktivan na polju filantropije i da je dobitnik najznačajnijeg priznanja – Social Award, koje dodeljuje Svetsko udruženje maratona i uličnih trka za društveno odgovorno poslovanje.


Pravila o zaštiti privatnosti – Anthemis Hotel, zvanični veb sajt | Hoteli u gradu Ágios Kírykos\nOva Izjava o zaštiti privatnosti se odnosi na veb sajt www.anthemishotelikaria.com koji je u vlasništvu i kojim upravlja objekat Anthemis Hotel. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.anthemishotelikaria.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na hotelanthemis@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na hotelanthemis@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na hotelanthemis@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Euronews Srbija: Novi informativni kanal i digitalna platforma namenjena publici srpskog govornog područja - Dijalog.net\nNaslovna Politika Euronews Srbija: Novi informativni kanal i digitalna platforma namenjena publici srpskog govornog područja\nBeograd, 15. jul 2019. – Vodeći evropski međunarodni informativni kanal Euronews i medijska grupa HD-WIN iz Srbije najavili su da pokreću partnerski projekat Euronews Srbija, informativni kanal i digitalnu platformu namenjene publici srpskog govornog područja.\nOvo je najavljeno , u okviru posete francuskog predsednika Emanuela Makrona,\nEuronews namerava namerava da promoviše pouzdane i nezavisne medije u Srbiji, a potencijalno i na drugim teritorijama gde je srpski jezik u upotrebi, navodi se u saopštenju Telekoma Srbija, u okviru kojeg DD-WIN posluje kao zavisno društvo i upravlja kanalima Arena sport.\nPokretanje Euronews Srbija predstavlja deo strateške ambicije Euronews-a da se pozicionira kao prva globalno-lokalna medijska kuća u svetu, navedeno je u saopštenju.\nEuronews nastavlja da se razvija kao globalni medij koji nudi sadržaj prilagođen očekivanjima lokalne publike i to je druga franšiza koju ta medijska kuća pokreće, a trenutno se ispituje mogućnost i drugih sličnih projekata.\nKako je predviđeno ugovorom, koji su potpisale obe grupe, HD-WIN – kompanija koja pripada nacionalnom telekomunikacionom operatoru Telekomu Srbija – imaće koristi od prepoznatljivosti i reputacije brenda Euronews, vezujući svoj novi kanal sa dobro poznatim imenom u nezavisnom novinarstvu, navedeno je u saopšenju Telekom.\nNeposredno pred početak emitovanja programa, Euronews Srbija zaposliće skoro 100 ljudi na lokalnom nivou, a glavnog urednika srpskog kanala odabraće Euronews, gde će i biti zaposlen.\nEuronews će uspostaviti i kontrolisati Uređivački odbor koji će, kako se navodi, kreirati stratešku uređivačku orijentaciju i donositi sve odluke kojima se uspostavljaju pravila u pogledu uređivačke politike i opšte programske ravnoteže, što su osnovne vrednosti ove medijske kuće u pogledu uređivačke nezavisnosti, slobode izražavanja i nepristrasnosti.\nEuronews će deliti sadržaj sa Euronews Srbija, koji će se prikazivati zajedno sa originalnim sadržajem srpskog kanala, a Euronews Srbija će koristiti evropski uređivački sadržaj kompanije Euronews.\nIstovremeno, Euronews će imati koristi od sadržaja koji proizvodi lokalna franšiza u regionu, a koji je od posebnog novinarskog interesa.\nTelekom u saopštenju prenosi izjavu Mišela Petersa, generalnog direktora Euronewsa, koji će biti član francuske službene delegacije u državnoj poseti, i njegovu ocenu da je “pokretanje Euronews Srbija još jedna potvrda o stepenu pouzdanosti i atraktivnosti brenda Euronews“.\n“U proteklih 25 godina, Euronews je postao priznati i kredibilni medij, posebno zahvaljujući našoj “All Views” (Sva mišljenja) uređivačkoj politici, koja garantuje nepristrasan tretman vesti. Upravo ovo iskustvo, ovu ekspertizu i ovaj zahtev danas donosimo u Euronews Srbija, koji će biti nezavistan medij kao što je i Euronews oduvek bio“, rekao je Peters.\nGeneralni direktor Telekoma Srbija, koji je vlasnik HD-WIN, zahvalio se Euronews-u na poverenju koje ukazuje Telekomu ovim partnerstvom.\n“Time se nedvosmisleno potvrđuje da smo kompanija koja posluje po visokim evropskim standardima. Gradeći ulogu regionalnog lidera u oblasti telekomunikacija, trudićemo se da ostvarujemo i negujemo partnerstva sa najboljima u svojoj branši, kako bismo našim korisnicima omogućili usluge vrhunskog kvaliteta“, rekao je Ćulibrk.\nPrethodno Građanski front podržava građane i medije koji su meta medijskog linča\nSledeće Šabić: Etiketiranje i crtanje meta na čelu ljudi može imati i tragične posledice\nTop Tags Društvo vladavina prava OCD Vlada Republike Srbije mladi Civilno društvo lokalna samouprava Evropska komisija Evropska unija evropske integracije istraživanje mediji Srbija i Evropska unija Pravosuđe konkurs


Direktori javnih preduzeća u RS mandate stavili na raspolaganje Vladi RS - Klix.ba\nDirektori javnih preduzeća u RS mandate stavili na raspolaganje Vladi RS\n26.3.2013. u 17:16\nSkoro svi direktori, njihovi zamjenici, izvršni direktori i članovi upravnih i nadzorinih odbora javnih preduzeća u RS-u stavili su svoje mandate na raspolaganje Vladi RS-a i već od sutra počinje analiza stanja u tim sektorima, najavila je premijerka Željka Cvijanović.\nOna je na pres-konferenciji nakon radno-konsultativne sjednice entitetske vlade kazala da je sasvim logično i normalno da se ponude na raspolaganje mandati te da su na osnovu toga dobili i potpuniju sliku o stanju u svim javnim sektorima, problemima i drugim mjerama koje treba poduzeti.\nPrije desetak dana entitetska vlada je pozvala sve direktore, zamjenike direktora, izvršne direktore i članove upravnih i nadzornih odbora javnih preduzeća da stave na raspolaganje svoje mandate, i to su uradili svi, a ostale su jedine nedoumice kod nekih školskih odbora u okviru Ministarstva prosvjete da li i njihovi članovi to treba da urade.\nAnaliza stanja u javnim preduzećima trajat će u narednom periodu, a Cvijanović ističe da se već zna da je jedno od najtežih stanja u Fondu zdravstva.\nVlada je danas prihvatila i Akcioni plan zapošljavanja, a za te namjene bit će na raspolaganju 25,5 miliona KM, od čega oko 9,3 miliona odnosi na prenesena sredstva iz prošle godine, a oko 16,2 miliona na novo zapošljavanje.\nCvijanović kaže da će ovaj plan moći biti inoviran tokom godine, u skladu s iskazanim potrebama, prvenstveno u privredi.\nPotvrdila je i da je pokrenuta aktivnost izrade kataloga troškova, plaća i primanja svih onih koji rade u institucijama na državnom, entitetskom i lokalnom nivou.\n-Na taj način moći ćemo da upoređujumo da li za iste poslove ljudi primaju različite iznose, zavisno na kojem nivou rade - navela je ona i ustvrdila da je sigurna da su plaće najveće na nivou BiH.\nBelkić: Entiteti ne mogu donositi svoje zakone o JMB, takva priča je 'dimna bomba'\n26.03.2013. u 17:19


Grad Beograd daje veliki doprinos uspešnom procesu vakcinacije – 24sata online\nGrad Beograd daje veliki doprinos uspešnom procesu vakcinacije\nVakcinacija i revakcinacija se na teritoriji Beograda, ali i Republike Srbije, obavljaju po planu i bez većih problema. Na teritoriji Beograda do sada su vakcinisana 164.054 građana, revakcinisano je 12.505, dok je na teritoriji Srbije vakcinisano 544.639, a revakcinisano 49.529 građana, rekao je zamenik gradonačelnika Beograda Goran Vesić u uključenju za Radio-televiziju Srbije.\nOn je dodao da je zadovoljan činjenicom da Grad Beograd daje veliki doprinos tom procesu i podsetio da je u „Belekspocentru” otvoren treći punkt za vakcinaciju u glavnom gradu.\n– Imamo dva punkta koja se nalaze na Beogradskom sajmu, dok će četvrti uskoro biti otvoren u prostorijama nove zdravstvene stanice u Borči. Dva punkta na Sajmu će sledeće nedelje biti upotrebljena za revakcinaciju, budući da će ljudi koji su dobili prvu dozu na Sajmu dobijati pozive da na istom mestu obave revakcinaciju. Ne želimo da se ljudi koji se vakcinišu susreću sa onima koji se revakcinišu – rekao je Vesić.\nPrema njegovim rečima, zahvaljujući predsedniku Vučiću stiglo je pola miliona doza kineske vakcine i, kako je rekao, možemo da vidimo da je Srbija pozitivan primer u celom svetu jer imamo više vakcinisanih po broju stanovnika u odnosu na zemlje Evropske unije.\n– To pokazuje koliko je važno da imamo snažnu državu koja je u stanju da brine o svojim građanima i njihovom zdravlju. Uskoro se očekuju isporuke „astra zeneka” i „fajzer” vakcine, a sve to znači da ćemo uskoro uspeti da vakcinišemo dovoljan broj ljudi kako bismo obuzdali pandemiju. Vakcina nema samo medicinski značaj, to jest zdravstveni kada su građani u pitanju, već i ekonomski, budući da će zemlje koje prve budu obavile vakcinaciju prve moći da se vrate normalnim ekonomskim tokovima i oporavku od krize koju je izazvala pandemija. Apelujem na sve građane Beograda, ali i Srbije, da se vakcinišu jer je to jedini način da se izborimo sa virusom korona – naglasio je Vesić.\nZamenik gradonačelnika je podsetio da u Beogradu živi oko 350.000 starijih od 65 godina, sa kojima svakodnevno kontaktiraju ljudi iz 17 kol centara kako bi im pomogli u procesu prijavljivanja i vakcinacije, ali i prevoza do mesta na kojima se vrši imunizacija.\n– Do sada je poziv dobilo oko 107.000 sugrađana starijih od 65 godina, a putem kol centara za vakcinu je do sada prijavljeno oko 37.000 ljudi koji nisu znali kako to da učine, i sigurno je da smo im olakšali proces prijavljivanja. Osim toga, Grad Beograd je do sada obezbedio prevoz za oko 3.500 sugrađana, uglavnom u prigradskim opštinama. Ponosan sam što Beograd na ovaj način doprinosi tome da se proces vakcinacije obavi što brže i kvalitetnije. Svi građani koji su dobili prvu dozu, dobiće SMS poruku sa pozivom za revakcinaciju i potrebno je da se „drže” zakazanog termina. Ukoliko bilo koji građanin koji je primio vakcinu iz bilo kojeg razloga nije dobio SMS poruku za revakcinaciju, dovoljno je da dođe sa papirom na kojem se vidi termin kada je obavljena vakcinacija. Taj sistem obaveštavanja je najbolji i možemo da vidimo da Srbija, koja do pre nekoliko godina nije važila za „digitalno razvijenu” zemlju, može da postane izuzetno uspešna na polju digitalne tehnologije – dodao je Vesić.\nGovoreći o predstojećem hladnom talasu, Vesić je potvrdio da će svaki put kada bude potrebno „Beogradske elektrane” raditi tokom svih 24 sata.\n– Taj režim aktivira se svakog dana kada je u 18 sati temperatura -1 ili niža, odnosno ispod nule tokom noći. Grad je spreman, obezbeđeni su energenti i sve što je potrebno kako bi stanovi naših sugrađanki i sugrađana bili topli od 0 do 24 sata tokom ledenog talasa – poručio je Vesić.\nRadnici filma “Rust” znali su za neispravnost oružja na setu?\nDelegacija BG provozala se gradskom železnicom u Moskvi


četvrtak, 20 Juni 2013 01:48\nFilip Vujanović, predsjednik Crne Gore, u predsjedničkoj rezidenciji u Podgorici je primio direktora Regionalne agencije za izbor najmenadžera iz BiH, odnosno predsjednika Organizacionog odbora te agencije Paneta Škrbića iz Zenice, a pred ovogodišnji najveći regionalni skup menadžera 4. jula u Sarajevu.\nPredsjednik Vujanović je Škrbiću čestitao, kako je rekao, ,,na godinama odlično organizovanoj tradicionalnoj međunarodnoj manifestaciji izbora najmenadžera i najkompanija regiona jugoistočne i srednje Evrope'', jer ona, istakao je predsjednik Vujanović - ,,zbližava menadžere i ljude regiona u zajedničkom naporu I cilju za brži regionalni privredni i ukupni razvoj i saradnju u regionu''.\nVujanović je, da podsjetimo, prošle godine od Žirija regionalne agencije iz Zenice proglašen za ,,Ličnost godine regiona'', a zbog kontinuiranog angažovanja na realizaciji ideje o bržem regionalnom razvoju i saradnji između država i privreda regiona jugoistoične Evrope, na principima ravnopravnosti i ekonomskog interesa za sve, kroz stvaranje zajedničkih konzorcija za više država i zajedničkim nastupom na trećim tržištima, u oblastima građevinarstva, turizma I drugih oblasti. ‘’Naša konkretna saradnja između država sa prostora bivše Jugoslavije je u interesu svih država i jedini realan put bržeg razvoja i jačanja izvozne komponente iz svih država ovog regiona'' – kazao je Vujanović u susretu sa Panetom Škrbićem.\nOvom prilikom je dogovoreno da predsjednik Vujanović u oktobru ove godine u Budvi bude pokrovitelj Poslovnog foruma najuspješnijih menadžera iz Crne Gore, Bosne i Hercegovine, Srbije, Hrvatske, Slovenije, Kosova i Makedonije – dobitnika visokih menadžerskih nagrada a u organizaciji Agencije iz Zenice, gdje će se razgovarati o najkonkretnijim vidovima dalje privredne i uopšte saradnje u regionu. Forum će se održati u, po ocjenama BiH regionalnog Žirija, najboljem hotelu u regionu – hotelu ,,Splendid’’ u Budvi, o čemu je Škrbić već postigao načelnu saglasnost generalnog direktora tog Hotela Žarka Radulovića.\nFilip Vujanović je, takođe, podržao prijedlog da se naredna Ceremonija dodjele najvećeg regionanog priznanja ,,Najmenadžer i najkompanija regiona 2014.’’ , uz njegovo pokroviteljstvo ove manifestacije, ukoliko odluku o tome donese Organizacioni odbor ove prestižne nagrade, održi u Crnoj Gori.\nPane Škrbić je u ime Regionalnog žirija upoznao predsjednika Vujanovića sa ovogodišnjim nominacijama najupješenijih menadžera iz Crne Gore, a Filip Vujanović je prihvatio poziv da kao prošlogodišnji dobitnik najveće nagrade ,,Ličnost godine regiona’’ prisustvuje i ovogodišnoj Ceremoniji proglašenja ,,najmenadžera i najkompanija regiona’’ 4. jula u Sarajevu. Pane Škrbić se predsjedniku Vujanoviću zahvalio na prijemu i na podršci koju daje zeničkoj Agenciji ,,Izbora najuspješnjih ljudi, najmenadžera i najkompanija regiona'' .\nŠkrbiću priznanje predsjednika Poljske\nŠkrbić: Šokiran izjavama sudija\nŠkrbić o budućnosti RK Čelik\nRK Čelik nadmoćno i u Maglaju\nViše iz kategorije: « Obavijest Porezne uprave FBiH Foto:Početak gradnje IPF »


Jovanović kritikovao Dačića zbog izjave o Miloševiću\nBeta 13. avgusta 2016. 21:40\nLider Liberalno demokratske partije Čedomir Jovanović danas je oštro kritikovao izjavu ministra spoljnih poslova i lider Socijalističke partije Srbije (SPS) Ivice Dačića da je Haški tribunal presudom bivšem predsedniku Republike Srpske Radovanu Karadžiću priznao da nema krivice Srbije u genocidu i ratnim zločinima u ratu u BiH 1992-1995.\n„Političari koji ovakvim izjavama pokušavaju da opravdaju sopstvenu ulogu u tragičnoj politici devedesetih ne samo da su razlog konstantnog tapkanja u mestu i nemogućnosti pravih promena u društvu nego i glavni katalizator konstantnog podgrevanja sukoba u regionu“, naveo je Jovanović u pisanoj izjavi pod naslovom „Ne smemo davati legitimitet ljudima koji su ispisali najcrnje stranice naše istorije“.\nOn je dodao da „u svim zemljama bivše Jugoslavije postoje ljudi koji žive od malignog nacionalizma i veličanja zločina“.\n„U istoj meri u kojoj smo spremni da prepoznamo zlo koje sa sobom nosi proustaško divljanje u Hrvatskoj, ekstremizam u Bosni i Hercegovini ili na Kosovu, spremni smo da okrećemo glavu pred tragičnim greškama iz naše prošlosti i davanje legitimiteta ljudima koji su ispisali najcrnje stranice naše istorije“, rekao je lider LDP-a.\nDačić je ranije danas izjavio da je Haški tribunal presudom bivšem predsedniku Republike Srpske Radovanu Karadžiću priznao da nema krivice Srbije u genocidu i ratnim zločinima u ratu u BiH 1992-1995.\nU toj presudi navodi se, kako su preneli beogradski mediji, da nije bilo dovoljno dokaza da je bivši predsednik Srbije i SR Jugoslavije Slobodan Milošević bio saglasan sa stvaranjem etnički čiste teritorije.


Subota, 24 Februar 2018 15:16\nOpstanak prevoznika u Srpskoj doveden je u pitanje jer su suočeni sa odlaskom vozača, nelojalnom konkurencijom i nekažnjavanjem nesavjesnih poslodavaca od strane inspekcije i policije.\nPrevoznici su probleme koji prijete da ih potpuno unište naveli u zahtjevu upućenom na adresu predsjednika i premijera RS Milorada Dodika i Željke Cvijanović i ministara saobraćaja i veza i unutrašnjih poslova Neđe Trninića i Dragana Lukača.\n"Jedina privredna grana smo koja nije dobila ništa od države, pa čak ni termin za razgovor na kojem bismo iznijeli svoje probleme usljed kojih smo dovedeni na rub propasti. Ova privredna grana je na koljenima i ako ne dobijemo pomoć institucija, prijeti nam nestanak", upozorili su iz Udruženja prevoznika za unutrašnji i međunarodni transport RS.\nKao ključne probleme sa kojima su suočeni naveli su odlazak vozača, nelojalnu konkurenciju i nerentabilno poslovanje jer nisu u mogućnosti da povećavaju cijenu prevoza bez obira na poskupljenje goriva, koje im je zadalo još jedan udarac.\nPrevoznici su ukazali i na nerad policije i inspekcije i probleme sa carinicima.\n"Vozači rade neprijavljeni i prevoze i do deset tona više tereta nego što je dozvoljeno naočigled saobraćajne policije i inspekcije. Boravak na carinskim terminalima i rad carinika je katastrofalan. Na carinjenje robe čakamo i po nekoliko dana. Na nerad policije i inspekcije gledamo kao na podsticaj kriminalu", naveli su prevoznici.\nPredsjednik Udruženja za unutrašnji i međunarodni transport RS Nikola Grbić kaže da smatraju da je jedan od osnovnih problema u institucijama i da zbog toga traže da razgovaraju sa njihovim čelnicima.\n"Ovo je samo mali dio problema koji su prevoznike koji legalno posluju doveli do zida. Poslujemo sa gubitkom i ne možemo plaćati obaveze državi i radnicima. Ne želimo da zbog nečijeg nerada i neodgovornosti ova profesija izumre", kazao je Grbić.\nU Ministarstvu saobraćaja i veza RS naveli su da još nisu dobili zahtjev prevoznika, ali da su spremni za razgovor.\n"Do sada smo imali dobru saradnju sa prevoznicima, o čemu svjedoči i prošlogodišnje usvajanje Zakona o prevozu u drumskom saobraćaju. Tim zakonom smo preuzeli uredbe i direktive EU u oblasti drumskog prevoza, što je domaćim prevoznicima stvorilo bolje uslove za rad i omogućilo da budu konkurentniji na međunarodnom tržištu", naveli su u Ministarstvu saobraćaja RS.\nNikola Grbić kaže da poslodavci iz Evropske unije vozače iz RS tretiraju kao robove jer nemaju nijedan slobodan dan u toku sedmice.\n"Institucije RS treba da zaštite svoju radnu snagu kako ih ne bi izrabljivale druge zemlje", rekao je Grbić.\nViše iz kategorije: « Lažne novčanice od 100 KM u opticaju Nema informacija oko trase brze ceste Sarajevo – Beograd »


Ponoš može da ujedini Srbiju - Čivijaš Radio Šabac\nPonoš može da ujedini Srbiju\nPredsednik Stranke slobode i pravde (SSP) Dragan Đilas izjavio je da je Zdravko Ponoš kandidat koji može ujediniti Srbiju, i da ukoliko bude veća izlaznost, Aleksandar Vučić ne može da pobedi u prvom krugu predsedničkih izbora.\n„Sve one koji danas pričaju da nema šanse da se pobedi na predsedničkim izborima pitam: a zašto onda Aleksandar Vučić menja izborne zakone ako je siguran da će da pobedi? On zna da je trenutna situacija takva da ako izađe 3,6 miliona ljudi 3. aprila na izbore, da on ne može da pobedi u prvom krugu, a kada dođemo do drugog kruga onda su to sasvim novi izbori“, rekao je Đilas u Pećincima, saopštila je SSP.\nGovoreći o bivšem načelniku Generalštaba Vojske Srbije Zdravku Ponošu kao kandidatu za predsednika Srbije, Đilas je naveo da Ponoš može ujediniti Srbiju.\n„Želimo da sutra uz zastavu i grb stoji čovek koji može da bude predsednik koji će ujediniti Srbiju, a to je Zdravko Ponoš. Kada vidimo tog čoveka, kada vidimo šta je radio, kako je u ratu branio državu kada je bila NATO agresija, kako je završio ozbiljne škole, kako je pristojan, mi tada možemo da stanemo svim srcem uz njega“, rekao je Đilas.\nU razgovoru sa građanima poručio je da se na izborima glasa za ili protiv Rio Tinta, za ili protiv povećanja plata nastavnicima, profesorima, vaspitačicama i ljudima u pravosuđu.\n„Mi smo za povećanje plata i obezbedićemo to. Glasajte da svaki poljoprivrednik ima subvencije od 12.000 po hektaru, glasajte za to da ima gorivo bez akcija i za to da država garantuje otkup poljoprivrednih proizvoda. Glasajte za specijalnog tužioca koji će ispitati korupciju javnih funckionera u poslednjih 30 godina, za proveru porekla imovine svih koji su nekada bili na vlasti i za lustraciju“, rekao je Đilas.\nBONUS VIDEO: Đilas predlaže Ponoša za kandidata opozicije na predsedničkim izborima


Najavljujemo završnu konferenciju projekta „Istraživanje razvojnog modela treće misije UNS-a“ - Vesti\nNajavljujemo završnu konferenciju projekta „Istraživanje razvojnog modela treće misije UNS-a“\nPozivamo Vas da prisustvujete završnoj konferenciji projekta „Istraživanje razvojnog modela treće misije Univerziteta u Novom Sadu“, koja će biti održana 29. maja 2015. godine sa početkom u 11 sati u centralnoj zgradi Univerziteta u Novom Sadu (multimedijalna sala na I spratu). Na konferenciji će biti predstavljeni rezultati istraživanja, sprovedenog na fakultetima u sastavu Univerziteta u Novom Sadu.\nPreliminarnu satnicu konferencije možete preuzeti ovde>>.\nPredmet istraživanja projekta su ključni aspekti strateškog pristupa procesu razvoja Univerziteta u Novom Sadu kao preduzetničkog univerziteta i podizanje njegove konkurentnosti u pogledu kvaliteta naučno-istraživačkog i obrazovnog rada, a samim tim i njegove internacionalizacije.\nIskoristili bismo priliku da se još jednom zahvalimo svima koji su učestvovali u realizaciji istraživanja.\nProjekat se realizuje na UNESCO katedri za studije preduzetnistva Univerziteta u Novom Sadu, a finansiran je od strane Pokrajinskog sekretarijata za nauku i tehnološki razvoj.\nSEA - Nagrada za održivi preduzetnički projekat\nInfo sesija za april: "Kako uspostaviti industriju Odvažnog kapitala (Venture Capital) u Srbiji?"


UCG: Usvojena Strategija razvoja | Analitika - Informativni Portal\nSenat Univerziteta Crne Gore (UCG) usvojio je danas prvu sveobuhvatnu Strategiju razvoja te institucije, kojom će biti definisani prioritetni pravci razvoja Univerziteta do 2024. godine.\nObjavljeno: 17. 07. 2019 - 16:30 Promjenite veličinu teksta: A A A\nKako su kazali iz UCG, Strategija je rezultat aktivnog učešća i stručnog doprinosa dekana fakulteta, direktora instituta, profesora, saradnika, studenata, alumnista, predstavnika naučne dijaspore, predstavnika privrednog i javnog sektora, uz intenzivne konsultacije sa renomiranim međunarodnim ekspertima.\nNavodi se da su strateški pravci razvoja definisani u skladu sa dominantnom orijentacijom na pet prioritetnih oblasti nastavni proces, nauka i istraživanje, međunarodna saradnja, Univerzitet i okruženje, organizacija i resursi.\n„Prateći svjetske trendove u visokom obrazovanju i tržišnu dinamiku, Univerzitet će kontinuirano osavremenjavati nastavne planove i programe kroz kreativnu i kvalitetnu interakciju studenata, saradnika i profesora“, kazali su iz UCG-a.\nOni su dodali da će Univerzitet ostati posvećen unaprjeđenju znanja i vještina univerzitetskog kadra u cilju jačanja edukativno-pedagoških kapaciteta, naučno-stručnog potencijala i projektne konkurentnosti međunarodne saradnje.\n„Sa posebnom pažnjom ćemo razvijati znanja i vještine naših studenata, u cilju njihovog bržeg zapošljavanja i realizacije perspektivnih karijera“, istakli su iz UCG-a.\nU saopštenju se navodi da je podjednako važan razvoj svih organizacionih jedinica i njihovo povezivanje, unaprijeđenje operativne efikasnosti, finansijska održivost, kao i udruživanje prostornih i kadrovskih kapaciteta.\n„Važna je i efikasna iskorištenost naučne i stručne opreme, racionalizacija poslovanja, povećanje konkurentnosti, stimulisanje projektnih aplikacija i razvoj interdisciplinarnih područja“, rekli su iz UCG-a.\nOni su kazali da će u ostvarivanju strateške uloge u društvu osnažiti partnerski odnos sa privrednim subjektima i relevantnim javnim institucijama.\n„Univerzitet će biti posvećen misiji i odgovornosti da stvara i širi znanje kroz obrazovanje, nauku i stvaralaštvo, da unapređuje međunarodnu saradnju, stvara uspješne i društveno odgovorne akademske građane i promoviše demokratski i održivi razvoj crnogorskog društva“ zaključuje se u saopštenju.\nVijesti HRA podnijela inicijativu za ocjenu ustavnosti člana koji sankcioniše lažne vijesti


Krajem meseca u lovištima Alibunara biće pušteno 740 fazanskih pilića\nOve godine opštinsko lovačko Udruženje „Srndać“ u Alibunaru koje raspolaže sa 54000 hektara lovno korisne površine obavilo je prihvat fazansih pilića u fazanerijama lovačkih društava u Vladimirovcu, Alibunaru,Ilandži, Seleušu i Nikolincima.\nDruštvo iz Ilandže dobilo je poligon za prihvat fazanske divljači , čeku i hranilice za visoku srneću i jelensku divljač.\nPrema rečima Dragana Marčetića, predsednika Komisije za odgoj i zaštitu divljači, u Alibunaru, Vladimirovcu i Ilandži trenutno ima 740 fazanskih pilića koji će se krajem meseca pustiti u lovište. Od upravnika lovišta Pere Momirova saznajemo da su mladi fazani u odličnoj kondiciji ,od sekretara Udruženja Marine Marinela da njihova prihrana teče redovno kao i briga o zdravstvenom stanju.\nU veterinarskoj kontroli i obilasku fazanerija svakodnevno je uključen i lovočuvar Igor Belobrk .Predsednik Lovačkog Udruženja Slobodan Jovanović ističe da su odobrena sredstva za izgradnju hranilica ,firma SZR „Bunar“ uspešno je izbušila nove bunare u Lokvama, Janošiku i Alibunaru. Udruženje „Srndać“ sa više od 400 članova sv lepo vreme koristi za uredjivanje lovišta, popravku remiza i hranilišta.\nOvde se uporedo radi i na obogaćivanju i unosu divljači u lovište kao I edukaciji i zaštiti divljači u skladu s propisima. Ono što u ovom opštinskom udruženju posebno ističu je omasovljavanje mladim članovima i da ih je ove godine najviše pristupilo Lovačkom društvu „Fazan“ u Nikolincima.


Komesarijat za izbeglice: POTPISANI UGOVORI O KUPOVINI SEOSKIH KUĆA ZA IZBEGLA LICA (VIDEO) - GLAS OPOVAGLAS OPOVA\nPOTPISANI UGOVORI O KUPOVINI SEOSKIH KUĆA ZA IZBEGLA LICA\nOpovo, 12. oktobar 2020;\n„Danas smo odradili potpisivanje ugovora između Opštine Opovo, korisnika i prodavaca. Ovo je jedna u nizu saradnji između Opštine Opovo i Komesarijata za izbeglice i ja moram samo da naglasim da je naša opština vrlo voljna da učestvuje u svakom od tih projekata koje Komesarijat ponudi za zbrinjavanje izbeglih lica i delom svojih sopstvenih sredstava od 5 odsto učešća“, izjavila je nakon potpisivanja ugovora poverenik za izbeglice Opštine Opovo Ivanka Petrov.\n„Kao i prethodnih godina i ove godine lokalna samouprava je opredelila deo sredstava i konkurisala na projekat Komeserijata za izbeglice Republike Srbije i na taj način obezbedila novčana sredstva za kupovinu dve kuće sa okućnicama, a u cilju poboljšanja položaja izbeglih lica koja su prijavljena, odnosno koja borave na teritoriji Opštine Opovo. Zadatak lokalne samouprave je bio da formira određenu komisiju, koja je zajedno sa predstavnicima Komeserijata za izbeglice izvršila odabir korisnika, donela odluku i danas smo prisustvovali potpisivanju trojnih ugovora između predsednika opštine, odnosno Opštine Opovo, korisnika i lica koja prodaju te kuće – seoska domaćinstva. Nadamo se da ćemo ove akcije i dalje nastaviti, aplicirati na konkursima, a to svakako hoćemo, tako da ćemo pokušati da rešimo problem i preostalih lica čije potrebe nisu u potpunosti zadovoljene, kako u poglede stanovanja, tako i materijalnih potreba“, rekla je Jožika.\n„Želim da kažem da je ovo jedan sjajan projekat i da zaista mnogo pomaže ljudima. Zahvaljujem se lokalnoj samoupravi i pre svega želim da se zahvalim Ivanki Petrov kao predtavniku Komeserijata za izbegla lica“, poručio je Ralić.


Udruženi zločinački pothvat - Haški tribunal je konačno potvrdio: Milošević i ratni lideri Srba provodili su agresiju na Republiku Bosnu i Hercegovinu i Republiku Hrvatsku.\nUdruženi zločinački pothvat - Haški tribunal je konačno potvrdio: Milošević i ratni lideri Srba provodili su agresiju na Republiku Bosnu i Hercegovinu i Republiku Hrvatsku. Slobodan Milošević bio je dio udruženog zločinačkog pothvata u BiH i Hrvatskoj. Ovo je suština presude Međunarodnog rezidualnog mehanizma za kaznene sudove u Hagu protiv bivših čelnika Službe državne bezbednosti Srbije Jovice Stanišića i Franka Simatovića.\n"Izvan razumne sumnje je dokazano" da je barem "od augusta 1991. postojao zajednički zločinački cilj da se nasilno i trajno ukloni, činjenjem zločina progona, ubojstava, deportacije i nehumanih djela (prisilno premještanje), većina nesrba, uglavnom Hrvati, bosanski Muslimani i bosanski Hrvati, s velikih područja Hrvatske i Bosne i Hercegovine", navedeno je presudi Mehanizma.\nDakle, sada je Slobodan Milošević i službeno - zločinac.


Organizacije civilnog društva, okupljene u Nacionalnom konventu o Evropskoj uniji, pratiće primenu Programa ekonomskih reformi (ERP) i Programa reformi politike zapošljavanja i socijalne politike (ESRP), na osnovu Okvirnog sporazuma koje su sklopile sa Vladom Republike Srbije. Takođe, Nacionalni konvent će jednom godišnje izveštavati javnost o praćenju sprovođenja ova dva bitna programa za proces evropskih integracija Srbije.\nPotpisivanje Okvirnog sporazuma o o Platformi za praćenje sprovođenja primene ERP i ESRP\nEkonomske politike i ekonomske reforme predstavljaju jedan od najvažnijih segmenata u procesu pristupanja Srbije Evropskoj uniji i prožimaju veliki broj pregovaračkih poglavlja. Zbog toga postoji Program ekonomskih reformi koji nije u direktnoj vezi sa konkretnim pregovaračkim poglavljima, ali precizno određuje oblasti u kojima će se ekonomske reforme sprovesti u narednom periodu. Donosi se svake godine i sadrži projekcije za dve godine.\nAktuelni Program ekonomskih reformi za period 2017.-2019. usvojen je u martu 2017. godine, a dva meseca kasnije održan je konsultativni sastanak sa državama članicama EU u okviru Saveta za Ekonomska i finansijska pitanja. ERP sadrži 15 prioritetnih strukturnih reformi u devet oblasti i precizno određuje koje će ekonomske reforme biti sprovedene u narednom periodu i u kojim tačno oblastima.\nSastavni delovi aktuelnog dokumenta su fiskalni i srednjoročni makroekonomski okvir za 2017-2019. Značajan deo čine i prioritetne strukturne reforme, koje će se, prema aktuelnom ERP-u sprovoditi u sledećim oblastima: upravljanje javnim finansijama, tržište energije, saobraćaja i telekomunikacija, sektorski razvoj, poslovni ambijent i borba protiv sive ekonomije, istraživanje i inovacije, spoljna trgovina i investicioni podsticaji, obrazovanje i veštine, zaposlenost i tržište rada, socijalno uključivanje, smanjenje siromaštva, promovisanje jednakih mogućnosti.\nPlanirano je da prvi nacrt novog ERP-a, koji će takođe sadržati projekciju za naredne dve godine (2018-2020.) i čiju će primenu pratiti organizacije Konventa, bude izrađen u decembru, posle čega će biti održane javne konsultacije.\nPočetkom septembra, četiri organizacije u ime Nacionalnog konventa o Evropskoj uniji potpisale su sa Vladom Republike Srbije Okvirni sporazum o Platformi za praćenje sprovođenja primene Programa ekonomskih reformi i Programa reformi politike zapošljavanja i socijalne politike u kome se preciziraju aktivnosti saradnje.


Noćas u Beogradu dve saobraćajke, bez težih povreda\nU Beogradu su se noćas dogodile dve saobraćajne nezgode u kojima nije bilo težih povreda, rekla je Tanjugu portparolka Hitne pomoći Nada Macura.\nMuškarac starosti od 66 godina zadobio je tupe povrede levog kuka i kolena u saobraćajnoj nezgodi koja se dogodila u 21.41 u ulici Maršala Tita u Dobanovcima. On je prevezen u KBC Zemun.\nU saobraćajnom udesu koji se dogodio u 21.43 u Savskoj ulici kod pošte, povređen je muškarac kod kog je konstatovano istegnuće vrata i prevezen je u Urgentni centar.\nKako je Macura navela, za pomoć su se noćas najviše javljali astmatičari, srčani bolesnici i osobe sa hipertenzijom, a Hitna pomoć je intervenisala 98 puta, od kojih 17 na javnom mestu.\nJuče u toku dana Hitna pomoć je intervenisala 147 puta od kojih 66 na javnom mestu, a dogodilo se sedam saobraćajnih nezgoda u kojima nije bilo težih povreda, navela je Macura i istakla da su se u nešto većem broju za pomoć obraćali srčani bolesnici.\nŠestoro povređeno u udesima tokom noći


“Moje drvo” najavljen je u septembru 2018. a iste godine u oktobru aplikacija je zvanično startovala. Od tog perioda do danas, dao je konkretne rezultate od interesovanja svih građana i društveno odgovornih kompanija, do brojnih akcija sadnje i povećanja zelenog fonda u Podgorici. Kada se aplikacija učita vidjeće se mapa grada, na toj mapi će biti obilježeno na početku pet lokacija koje su određene kao javne zelene površine u okviru kojih će biti moguće zasaditi drvo. Kad kliknete na detljanu mapu možete da odaberete mjesto na kojem želite da zasadite vaše drvo nakon čega birate od ponuđenih stabala koje je Zelenilo odredilo kao moguće za sadnju na tom mjestu. Nakon toga sa bilo kojom platnom karticom možete da izvršite kupovinu. Taj novac ide direktno na račun preduzeća Zelenilo i nakon određenog vremenskog perioda-periodi sadnje su od kraja oktobra do kraja godine i od marta do maja, Zelenilo će zasaditi drvo, o čemu će korisnik dobiti obavještenje push notifikacijom ili e-mailom, a na aplikaciji to drvo će dobiti sliku pojednica koji ga je kupio ili logo kompanije, ako je privredno društvo u pitanju.\nNa teritoriji Glavnog grada do sada su zasađene 292 sadnice u okviru projekta Moje drvo.\nZahvaljujući društveno odgovornim kompanijama koje su pokazale veliko interesovanje, kao i brojnim pojedinicima, ovaj projekat je dao konkretne rezultate. Neke od lokacija na kojima su zasađena drveća koja oplemenjuju zelene gradske površine su Tološka šuma, odnosno Bulevar Mihaila Lalića, zatim Ulica Meše Selimovića, Ulica Kralja Nikole, Svetlane Kane Radević, Veljka Vlahovića.\nSvi zainteresovani mogu preko aplikacije Moje drvo koja je dostupna za IOS i Android uređaje, odabrati lokaciju na kojoj žele zasaditi drvo i donirati novac.\nDonirana sredstva idu na račun preduzeća Zelenilo i nakon određenog vremenskog perioda (u zavisnosti od perioda sadnje – od kraja oktobra do kraja godine i od marta do maja), Zelenilo će zasaditi drvo, o čemu će korisnik dobiti obavještenje, a na aplikaciji sadnica će dobiti sliku pojedinca koji ga je kupio ili logo kompanije, ukoliko je privredno društvo u pitanju.


Pozdrav "zdravo" potekao iz Sombora\nNaslovna Zanimljivosti Iz naših krajeva Pozdrav „zdravo“ potekao iz Sombora\nPozdrav „zdravo“ potekao iz Sombora\nRTV (Maja Gligorić)\nMalo je poznato da je uobičajeni pozdrav „zdravo“ potekao 60- tih godina 19. veka upravo iz Sombora.\nPreko mladih učitelja koji su se školovali u Somboru pozdrav se preneo po celom srpstvu, jer su iz Sombora odlazili u škole po Srbiji, Bosni, Slavoniji, Crnoj Gori koji je uskoro postao i zvaničan pozdrav sokolskih društava pa je još više ušao u svakodnevni govor.\n„Učiteljici kažemo „zdravo“ zato što je volimo i poštujemo kao osobu“, kaže Jelena Popesku, učenica IV razreda OŠ „Avram Mrazović“ u Somboru.\nJelenina školska drugarica, Mila Krstić kaže da sa „zdravo“ pozdravlja bliske i drage osobe: „Kada kažemo nekome „zdravo“, to znači da u tu osobu imamo poverenja“.\nIstorija pozdrava „zdravo“ počela je da se piše upravo u Somboru. Za to je zaslužan pokret mladih somborskih Srba obrazovanih u Beču, Požunu, Budimpešti u vreme nacionalnog romantizma u drugoj polovini 19. veka.\n„Među njima je, kao osvešćenim mladim ljudima, zavladalo shvatanje da je nedolično slobodnim građanima da se pozdravljaju sa tadašnjim pozdravim „sluga pokoran!“, „servus“ na mađarskom, „hvaljen Isus“ ili „pomaže Bog“ … oni su hteli da taj pozdrav bude jednostavniji i uveli su jedan lep pozdrav „zdravo“, ispričao je zavičajni istoričar Milan Stepanović.\nDušan Kolundžija, publicista, priseća se da su pozdrav „zdravo“ koristili Sokoli, dakle članovi Sokolskog društva, a ja se sećam da smo mi, kao akcijaši na radnim akcijama, takođe se pozdravljali, ali ne sa jednim, već sa tri puta „zdravo!“.\nLidija Hajnal je učiteljica u četvrtom razredu i kako kaže, đaci je često pozdravljaju sa „zdravo!“.\n„Obožavam taj pozdrav „zdravo“, pogotovo kada mi to kažu moji đaci jer to je znak da, ne samo da me poštuju, već da me vole. A i nekako mi imponuje, jer kad oni meni kažu „zdravo“ to znači da imaju veliko poverenje u mene, a na meni je da to poverenje ne izneverim“, ispričala je Lidija Hajnal.\nOvde, sa Jerasovog ćošeta, kako u svojim sećanjima zapisiju Nika Maksimović, Joca Jerasović, posebno je gromko pozdravljao svoje prijatelje pa je „zdravo“, ječalo sve do gradske kuće.\nDanas, „zdravo“ kao pozdrav, koristi srednja i starija generacija, dok je kod mlađih uobičajeno pozdravljanje sa „ćao“. Ipak, važno znati da su mladi somboski učitelji prvi počeli koristiti i „zdravo“ uveli u svakodnevni život.\nUčiteljska škola u Somboru\nPrethodni tekstU knjižarama širom Srbije stigle zbirke za malu maturu\nSledeći tekstStupar: Prigovori pacijenata svedeni na minimum


Ombudsman: Overa moguća i bez građevinske i upotrebne dozvole\nTanjug 30. avgusta 2018. 16:37\nBEOGRAD – Zaštitnik građana kaže da nedostatak grajdevinske ili upotrebne dozvole ne predstavlja prepreku za zaključenje i overu ugovora o prodaji nepokretnosti.\nTo, kako navodi i saopštenju za medije, predviđa član 4a Zakona o prometu nepokretnosti, kojim je propisana obaveza javnog beležnika da upozori ugovorne strane na činjenicu da nije izdata građevinska, odnosno upotrebna dozvola i da to upozorenje unese u kupoprodajni ugovor prilikom overe.\nJedino ako ugovorne strane ne prihvate da se unese upozorenje u ugovor, javni beležnik je dužan da odbije da izvrši overu, kaže ombudsman komentarišući aktuelnu javnu raspravu i informacije koje su dostupne o toj temi.\nZaštitnik građana apeluje na sve građane koji se suoče sa izvesnim dilemama i nedoumicama u pogledu postupanja javnih beležnika da se pritužbama obrate Javnobeležničkoj komori Srbije i Ministarstvu pravde.\nUkoliko se za tim ukaže potreba, Zaštitnik građana će na osnovu svojih kontrolnih ovlašćenja, kao i na osnovu ovlašćenja preventivnog delovanja i saradnje, pružiti svoj puni doprinos uspostavljanju pravne sigurnosti u ovoj oblasti.\nUkoliko oceni da je u cilju bolje, veće ili brže zaštite prava građana na bezbednost i mirno uživanje imovine nužno usaglašavanje i izmena važećih propisa, Zaštitnik građana uputiće nadležnim organima odgovarajuću inicijativu, navedeno je u saopštenju.\nPojačan saobraćaj, mokri kolovozi, teretnjaci više sati\nViše od 200 mladih učestvovalo na konferenciji Originalni razgovori, kako pisati CV\nSporazumi o saradnji Beograda i Čeljabinske oblasti\nŠaban Šaulić sahranjen na Novom groblju u Beogradu\nOd večeras grejanje i tokom noći\nBatut: Smanjuje se broj obolelih od gripa\nAntonijević: Vlast da prestane da osniva organizacije koje opstruiraju konstruktivan…\nOd 1. marta merenje koncentacije radona u školama i vrtićima\nI u Vrbas stigao novi CT aparat\nOtac kog nijedno od petoro dece nije želelo da prihvati završio u…\nViše od 200 mladih učestvovalo na konferenciji Originalni…\nŠvajcarac osuđen zbog ratovanja u Siriji protiv ID


ČISTE NEONACISTE KAO 1945: Ne postoje rokovi za završetak specijalne ruske operacije u Ukrajini, poručuje Kremlj - Naša Borba\nPatrušev je, u intervjuu nedeljniku „Argumenti i fakti“, objasnio da je cilj denacifikacije susedne Ukrajine analogan onom koji je sebi postavilo rukovodstvo SSSR 1945, posle pobede nad nacističkom Nemačkom. Tada su kažnjavani nacistički zločinci, ali i ukinuti zakoni Trećeg rajha koji su legalizovali diskriminaciju na osnovi rase, nacionalnosti, jezika, religije i političkih ubeđenja. Iz školskog programa uklonjene su nacistička i militaristička doktrina.\nBivši predsednik i premijer Rusije Dmitrij Medvedev, sada zamenik predsednika Saveta bezbednosti Rusije, poručio je u utorak da ukrajinsko rukovodstvo neće moći da se sakrije ni u kakvim podzemnim bunkerima. Predsednik Ukrajine Vladimir Zelenski izjavio je da je rukovodstvo napravilo plan „B“ u slučaju da ga ubiju. U njegovom kabinetu tvrde da je u martu bilo desetak pokušaja likvidacije predsednika.\n– Pripremili smo rezervnu strategiju ako bi neki od najviših rukovodilaca bio ubijen – rekao je Zelenski, dodajući da zemlja neće ostati bez vođstva.\nPovređena su četiri vojnika koja su od mina čistila teritoriju čeličane „Azovstalja“, u Marijupolju. Demineri Ruske garde su u Harkovskoj oblasti pronašli i oko 640 pešadijskih mina. Ukrajinske vlasti saopštile su da su radnici koji su kopali po ruševinama stambene zgrade u Marijupolju pronašli 200 tela u podrumu, koja su bila u stanju raspadanja, rekao je savetnik gradonačelnika Marijupolja Petro Andrjuščenko.\nZbog toga što sve više gube teritoriju, u Kijevu pripremaju grupe diverzanata. Anton Geraščenko, savetnik ministra ukrajinske policije, tvrdi da su već formirali „ukrajinski Mosad“, službu koja radi na teritoriji pod kontrolom Rusa, čiji je zadatak da „likvidira izdajnike“. Već je ubijeno nekoliko činovnika i blogera koji su podržali nove vlasti. Preti se čak i onima koji primaju rusku humanitarnu pomoć iz Rusije. Minule nedelje pokušali su da ubiju novog gradonačelnika grada Energodar u Zaporoškoj oblasti Andreja Ševčika koji je inače vodeći inženjer u Zaporoškoj atomskoj centrali. Ševčik i njegova dva telohranitelja su ranjeni.\nPorošenko tvrdi da se sada protiv njega vodi kampanja da bi Zelenski prikrio svoj vojni debakl u Marijupolju i celom Donbasu.Na početku rata, Zelenski i Porošenko su privremeno zakopali ratne sekire, ali se njihov konkurentski sukob sada probudio. Porošenkove pristalice iz partije „Evropska solidarnost“ tvrde da je plan Zelenskog da svog prethodnika u predsedničkoj fotelji pošalje u zatvor zbog finansijskih zloupotreba.\nRASKOLNIČKI poglavar novoosnovane ukrajinske pravoslavne crkve mitropolit Epifanij, kog je podržao carigradski patrijarh Vartolomej, zamolio je vladu da mu da dozvolu za korišćenje jedne od crkava Kijevsko-Pečerske lavre i prostor za bogosluženje. Ovu lavru, godinama su koristili sveštenici i vernici Ukrajinske pravoslavne crkve lojalne Moskovskoj patrijaršiji. Tu crkvu vlasti sada nameravaju da zabrane zbog saradnje „sa neprijateljskom Rusijom“.\nNATO neće biti deo konflikta u Ukrajini i neće tamo slati trupe, jer želi da izbegne rat sa Rusijom, izjavio je u utorak generalni sekretar Alijanse Jens Stoltenberg. On je na Svetskom ekonomskom forumu u Davosu podsetio da je od izbijanja rata NATO „značajno pojačao podršku Ukrajini kako bi zadržala pravo na samoodbranu“. „Glavna odgovornost NATO je da štiti sve saveznike i spreči da ovaj rat eskalira. Ne želimo da izazivamo konflikt, već da ga sprečimo i da sačuvamo mir“, istakao je Stoltenberg. Dodao je da je trenutno pod komandom NATO 40.000 vojnika u blizini granica sa Rusijom, kao i „značajna vazdušna i mornarička sredstva, a da ih je još 100.000 u visokoj pripravnosti.\nspecijalna vojna operacija\nPrethodni tekstMILORAD DODIK: Miran razlaz bi svima u BiH dao šansu za život\nSledeći tekstBRITANSKI LIST UPOZORIO UKRAJINCE: Ne oslanjajte se na pomoć američke vojske u sukobu sa Rusijom


Avganistan se sprema za izbore posle nasilja u Kabulu\nPredsednik Avganistana, Hamid Karzai, apelovao je na birače da izadju na sutrašnje prededničke i pokrajinske izbore, uprkos ovonedeljnom oštrom porastu ekstremističkog nasilja.\nU medjuvremenu, pripadnici bezbednosnih snaga u Avganistanu ubili su trojicu naoružanih napadača koji su pokušali da opljačkaju banku u prestonici, dok se zemlja priprema za obimne bezbednosne operacije pred sutrašnje izbore.\nPripadnici bezbednosnih snaga sukobili su se sa napadačima opremljenim prslucima sa eksplozivom, pobili ih i zaplenili tridesetak komada oružja. Taliban je preuzeo odgovornost i obećao dalje nasilje na dan izbora.\nKabul je proteklih dana bio pogođen nizom napada, uključujući i današnji samoubilački bombaški napad u kojem je poginulo osam ljudi. Avganistanski funkcioneri, zbog bojazni da bi nasilje moglo da utiče na odziv birača, zabranili su medijsko izveštavanje o nasilju do zatvaranja biračkih mesta. Avganistanski novinari kritikuju tu odluku, a pojedini su rekli da je neće poštovati.\nBezbednost u Kabulu je i dalje na visokom nivou, uz dodatne kontrolne punktove i policajce na ulicama. Nadležni su saopštili da će policija nadgledati svih 6500 biračkih mesta, a vojnici čuvati širu okolinu. NATO je najavio da će obustaviti ofanzivne akcije tokom glasanja i da će neki vojnici biti u stanju pripravnosti da bi pomogli u održavanju bezbednosti na biračkim mestima.\nU medjuvremenu, američki Stejt department je saopštio da nastojanja Talibana da zastraši avganistanske birače i spreči ih da glasaju, neće uspeti. Predstavnik Stejt departmenta, Ian Keli, predvideo je da će volja birača pobediti, uprkos nizu samoubilačkih bombaških napada u Kabulu. Keli je takodje podvukao da su ovo prvi izbori koje su organizovale avganistanske institucije za razliku od izbora 2004.godine koje je organizovala medjunarodna zajednica.


Iz Kancelarije Vlade Srbije za saradnju sa medijima saopšteno je da će stručnim i tehničkim poslovima biti pružena podrška implementaciji elektronske uprave, a samim tim unapređena politička i ekonomska saradnja sa drugim državama.\n"Imajući u vidu da je u proteklom periodu iskazano interesovanje drugih zemalja za tehnološka rješenja elektronske uprave koja Srbija razvija, koristi i unapređuje, prepoznata je potreba za uspostavljanjem i ostvarivanjem i ovakvog vida saradnje", navodi se u saopštenju.\nIz Vlade Srbije napominju da to podrazumijeva razmenu informacija radi utvrđivanja znanja i stepena razvoja digitalne transformacije, kao i konsultacije o svim relevantnim pitanjima i izazovima prilikom pružanja podrške razvoju elektronske uprave, kako bi ta konkretna saradnja i prenos znanja bili u skladu sa potrebama partnerskih zemalja.\nAUTORSKI TEKST Primer digitalne transformacije u našem regionu\nU saopštenju se dodaje da su digitalizacija i elektronska uprava važni u domenu jačanja vladavine prava, s obzirom na to da značajno smanjuju mogućnost koruptivnih radnji i time značajno doprinose borbi protiv korupcije.\nVlada Srbije utvrdila je i Predlog zakona o izmenama i dopunama Zakona o posredovanju u prometu i zakupu nepokretnosti, čiji je cilj da se unapredi pravni pravni okvir za otkrivanje, sprečavanje i suzbijanje pranja novca i finansiranja terorizma i terorističkih akata u oblasti posredovanja u prometu i zakupu nepokretnosti.\nDanas je data i saglasnost Republičkom fondu za penzijsko i invalidsko osiguranje za isplatu 5.000 dinara (oko 43 evra) korisnicima penzija, korisnicima privremene naknade i deci sa invaliditetom, koja je planirana za 4. novembar.


Osnivač i generalni direktor “Uber”-a podneo ostavku\nGeneralni direktor kompanije “Uber” Travis Kalanik podneo je ostavku pod pritiskom akcionara, piše američki list “Njujork tajms”.\nPet velikih investitora tražilo je da Kalanik odmah podnese ostavku, navodi list, pozivajući se na neimenovane izvore. Kalanik, koji je prošle sedmice rekao da će uzeti odsustvo na neodređeno vreme, ostaće u odboru direktora firme.\n"Volim “Uber” više od svega na svetu i u ovom teškom trenutku u svom privatnom životu prihvatio sam zahtev investitora da podnesem ostavku kako bi “Uber” mogao da nastavi da gradi umesto da bude ometen još jednom borbom", saopštio je Kalanik, prenosi “Njujork tajms”.\nOdbor direktora saopštio je da će njegova ostavka dati kompaniji prostora da "u potpunosti prigrli novo poglavlje u istoriji Ubera".\nOstavka šefa “Uber”-a usledila je posle interne revizije poslovne prakse u firmi i niza skandala, uključujući pritužbe o seksualnom zlostavljanju. Posle pregleda više od 200 žalbi sektoru za ljudske resurse na, između ostalog, uznemiravanje i zlostavljanje. “Uber” je ovog meseca otpustio više od 20 radnika i preduzeo mere protiv drugih zaposlenih. Nekoliko visokopozicioniranih šefova “Uber”-a, takođe, je napustilo kompaniju.\nFirmu je pogodila i tužba kompanije “Alfabet”, u čijem je vlasništvu “Google”, zbog navodne krađe trgovinskih tajni u vezi s automobilima bez vozača.\nKalanik je osnovao “Uber” kao startap kompaniju, čija se vrednost danas procenjuje na oko 70 milijardi dolara.


FSB sprečio atentat na Lukašenka: U planu i ubistvo predsednika i vojni puč - 17.04.2021, Sputnik Srbija\nFSB sprečio atentat na Lukašenka: U planu i ubistvo predsednika i vojni puč\nRuska Federalna služba bezbednosti (FSB) uhapsila je dve osobe koji su planirali da sprovedu vojni puč u Belorusiji 9. maja i tom prilikom da izvrše atentat na... 17.04.2021, Sputnik Srbija\nrusija, svet, vesti, belorusija, aleksandar lukašenko\n20:05 17.04.2021 (Osveženo: 01:12 26.08.2021)\n© Press-služba prezidenta Respubliki Belarusь / Uđi u foto-galerijuPredsednik Belorusije Aleksandar Lukašenko\n© Press-služba prezidenta Respubliki Belarusь\nRuska Federalna služba bezbednosti (FSB) uhapsila je dve osobe koji su planirali da sprovedu vojni puč u Belorusiji 9. maja i tom prilikom da izvrše atentat na beloruskog predsednika Aleksandra Lukašenka, saopštio je FSB.\nUhapšeni su Aleksandar Feduta iz Belorusije i Jurij Zenkovič koji ima dvojno državljanstvo – i belorusko i američko.\nAkcija je sprovedena u saradnji sa beloruskim Komitetom za državnu bezbednost, a kako je potom utvrđeno, oni su planirali da izvedu vojni puč „po standardnom scenariju obojenih revolucija uz podršku lokalnih nacionalista“.\nKako je prenela beloruska strana, oni su seo svemu dogovarali preko mesindžera, a potom su rešili da organizuju susret u Moskvi sa određenim beloruskim generalima koji bi bili uključeni u ceo proces.\nIz FSB-a navode i je susret organizovan u jednom od moskovskih restorana odmah nakon što je Zenkovič doputovao u Moskvu nakon konsultacija u Americi i Poljskoj, a plan im je bio da tokom puča zauzmu sve centre za emitovanje radija i televizije, da blokiraju institucije, kao i da isključe kompletni energetski sistem Belorusije kako bi otežali posao policiji i vojsci.\nNjihov cilj, dodaje FSB, bio je da izmene ustavni poredak zemlje tako što bi upraznili mesto predsednika kako bi tu funkciju mogao da obavlja „Komitet nacionalnog pomirenja“.\nFSB dodaje i da su oni nakon hapšenja predati beloruskoj strani radi procesuiranja.\nLukašenko najavio: Uskoro ću doneti „jednu od najvažnijih odluka“ za 25 godina na vlasti


05/10/2019 - Dnevnik Juga\nPočetna / 2019 / октобар / 05\nDnevna arhiva: 05/10/2019\nEkipa iz Bojnika najbolja na takmičenju „Izađi mi na teglu“\nDnevnik Juga 05/10/2019\tDOGAĐAJI, DRUŠTVO, Leskovac 0\nU okviru manifestacije „Izađi mi na teglu“, u dvorištu Šop-Đokićeve kuće održano je takmičenje u pripremi ajvara. Najbolji ajvar odabrao je stručni žiri koga su činili lokalni gastronomi koji su pratili tehnološki i proizvodni proces u toku celodnevne pripreme ajvara. Nagrađeni učesnici ovogodišnjeg takmičenja su sledeće ekipe: 1. „TESBOJNIK“ – Tehnička škola …\nProgram obeležavanja „Dečije nedelje“ u Narodnoj biblioteci „Radoje Domanović“\nDnevnik Juga 05/10/2019\tDOGAĐAJI, DRUŠTVO, KULTURA, Leskovac 0\nDečija nedelja“ se tradicionalno održava u mesecu oktobru u cilju skretanja pažnje javnosti na decu i mlade, na potrebe dece i njihova prava u porodici, društvu i lokalnoj zajednici. Tema ovogodišnjeg obeležavanja „Dečije nedelje“ je „Da pravo svako – dete uživa lako“, što podrazumeva pravo na odrastanje u što boljim …\nProgram obeležavanja „Dečje nedelje“ u Narodnom muzeju Leskovac\nU Narodnoj Biblioteci „Radoje Domanović“ u Leskovcu održano je predavanje akademika Jovana Hadži-Đokića pod nazivom „Od Turekovca i Leskovca do Srpske akademije nauka i umetnosti“. Akademik Jovan Hadži-Đokić podsetio je sve prisutne kako je proveo svoje đačke dane u Turekovcu, preko školovanja u Osnovnoj školi „Josif Kostić“, Leskovačke gimnazije sve …\nOdeljenje za zaštitu životne sredine, JKP „Komunalac“, Odeljenje komunalne policije i kompanija „PVV“ danas su tradicionalnu akciju uređenja javne površine sproveli u selu Beli Potok. U okviru akciju uklanjano je visoko i nisko rastinje i otpad kod Doma kulture i spomenika palim borcima.. Predsednik saveta ove Mesne zajednice, Staniša Lukić, …\nNastavak akcije preventivnih pregleda u četiri sela\nPreventivni pregledi u organizaciji Grada Leskovca, Opšte bolnice i Doma zdravlja danas su organizovani u Robin Delu, Migalovcu, Vojinci i Košarskom. Merenje krvnog pritiska i nivoa šećera u krvi imalo je prilike da proveri 110 stanovnika ovih mesnih zajednica. I ove nedelje akciju su podržali stručni radnici i direktor Centra …\nPočelo takmičenje u pripremi ajvara – Petnaest ekipa u borbi za „Smederevac“\nLeskovac je danas domaćin karavana „Izađi mi na teglu“ – te se ovim povodom u dvorištu Šop-Đokićeve kuće održava takmičenje u pravljenju najboljeg ajvara u oviru karavana. Petnaest ekipa iz Leskovca, Medveđe, Brestovca, Bojnika … odmeravaće danas svoje snage i potruditi se da naprave najbolji ajvar a žiri će odlučiti …


Obveznice Srbije uključene u JP Morgan indeks – Balkanekspresrb.rs\nObveznice Srbije uključene u JP Morgan indeks\n01/07/2021 Off By BERB\nMinistarstvo finansija Vlade Republike Srbije saopštilo je da su obveznice Srbije zvanično danas uključene u JP Morgan indeks državnih obveznica zemalja u razvoju (GBI-EM Global Diversified Index).\nPomenuti indeks uključuje državne obveznice denominovane u lokalnoj valuti kojima se redovno trguje, sa fiksnim kuponskim stopama, a kojima strani investitori mogu lako da pristupe.\nMinistar Siniša Mali istakao je tim povodom da je ovo veliki uspeh za našu zemlju i još jedna potvrda vrednosti i kvaliteta srpskih obveznica na svetskom tržištu.\nOn je ukazao na to da JP Morgan indeks prate svi ozbiljni profesionalni investitori u svetu, a to znači da će imati Srbiju na radaru za potencijalna ulaganja.\nSrbija je danas zemlja koja ima poverenje u međunarodnom investicionom okruženju. Postigli smo značajan napredak u jačanju likvidnosti sekundarnog tržišta državnih hartija od vrednosti, što je doprinelo uključenju srpskih obveznica u renomirani JP Morgan indeks, i ujedno povećalo aktraktivnost domaćeg tržišta i priliv novih investicija, objasnio je ministar.\nOd februara ove godine, kako je podsetio, kada je i najavljeno uključenje u indeks, primetan je značajan porast prometa na sekundarnom tržištu, kao i dolazak novih kupaca navedenih obveznica, stranih investicionih fondova, koji potvrđuju činjenicu koliko je važno biti deo GBI-EM Global Diversified Index.\nNa ovaj način se otvaraju vrata i za bolje uslove za privredu, kao i za lokalne i međunarodne investitore, rekao je Mali i dodao da je promet ovim obveznicama na sekundarnom tržištu u junu, do uključenja, porastao za više od 260 odsto u odnosu na januar, pre nego što je JP Morgan objavio informaciju o datumu uključenja.\nOn je naglasio da je ovo postignuće potvrda svih aktivnosti koje Ministarstvo finansija vrši u pogledu razvoja tržišta kapitala, a čemu će najviše doprineti Strategija razvoja tržišta kapitala, čije se usvajanje očekuje u septembru.\nPrema njegovim rečima, ovakva strategija se po prvi put donosi, a cilj je da se ubrza razvoj tržišta kapitala, zatim da se unapredi ponuda finansijskih instrumenata i povećaju domaće i strane investicije, a što će dalje uticati i na veći rast BDP-a.\nOsim pomenute strategije, u proteklom periodu usvojeni su i sistemski zakoni koji su takođe usmereni ka poboljšanju razvoja tog tržišta. Dakle, naš glavni cilj je da srpska ekonomija raste, a visoke stope rasta možemo da dostignemo upravo ukoliko imamo stabilno i razvijeno tržište kapitala, zaključio je Mali.\nPored GBI-EM Global Diversified Index, Republika Srbija ulazi i u GBI-Aggregate (GBI-AGG).\nU indeks su uključene tri dinarske benčmark obveznice sa dospećem 11. januara 2026. godine (RSMFRSD89592), 6. februara 2028. godine (RSMFRSD55940) i 20. avgusta 2032. godine (RSMFRSD86176), navodi se u saopštenju.\nDelta varijanta koronavirusa registrovana u Srbiji\nUspešno završena 152. sezona u Narodnom pozorištu


SKUP O PETOGODIŠNJEM STRATEŠKOM PLANIRANJU SARADNJE VLADE CRNE GORE I SISTEMA UN 19. OKTOBRA 2015. GODINE\nVlada Crne Gore i Sistem Ujedinjenih nacija u Crnoj Gori organizuju u ponedjeljak, 19. oktobra 2015. godine u Budvi, dvodnevni skup na kome će biti dogovorene glavne oblasti saradnje u okviru budućeg strateškog petogodišnjeg Programa saradnje Crne Gore i Ujedinjenih nacija.\nSkup, koji će biti održan u hotelu Maestral u Miločeru, otvoriće u 09.30 sati potpredsjednik Vlade i ministar vanjskih poslova i evropskih integracija Igor Lukšić i stalna koordinatorka Sistema Ujedinjenih nacija u Crnoj Gori Fiona Mekluni.\nNa skupu će govoriti i ministar održivog razvoja i turizma Branimir Gvozdenović, ministarka rada i socijalnog staranja Zorica Kovačević, ministar za ljudska i manjinska prava Suad Numanović, ministar prosvjete Predrag Bošković i ministarka nauke Sanja Vlahović.\nOsim predstavnika Vlade i UN, sastanak će okupiti predstavnike državnih institucija i organizacija Ujedinjenih nacija koje partnerski sprovode program saradnje, kao i eksperte za strateško planiranje.\nCilj skupa je da se sagledaju postojeći razvojni izazovi i šanse Crne Gore, kako bi se definisale oblasti u kojima Sistem Ujedinjenih nacija može pružiti podršku. Na skupu će biti razmatrane prioritetne oblasti saradnje, potencijalne strategije, politike i partnerstva za implementaciju budućeg Programa saradnje za period 2017-2021. godine.\nSadašnji okvir saradnje Vlade Crne Gore i UN definisan je strateškim dokumentom Integrisani program UN za period 2010-2016 i definiše tri oblasti saradnje: Socijalno uključivanje, Demokratsko upravljanje i Održivi ekonomski razvoj i zaštita životne sredine.\nU radu strateškog sastanka učestvovaće predstavnici Vlade i organizacija UN, kao i dipomatskog kora i ostalih međunarodnih organizacija u uvodnom dijelu sastanka.\nIzvor: Vebsajt Ministarstvo vanjskih poslova i evropskih integracija, 16.10.2015.


Èanak o 5. oktobru: Koštunica bio eksponent više službi - B92.net\nÈanak o 5. oktobru: Koštunica bio eksponent više službi\nNovi Sad -- Lider LSV Nenad Èanak izjavio je povodom 16 godina od 5. oktobra da jedan dobar deo DOS nije želeo da se napravi raskid sa Miloševiæevim režimom.\nIzvor: Beta sreda, 5.10.2016. | 09:49\nOsim toga, on je optužio Vojislava Koštunicu da je bio "eksponent više službi", a naroèito ruskog uticaja koji je zbog toga sve prisutniji u Srbiji i èiji je današnji eksponent pre svih predsednik Tomislav Nikoliæ.\n"Vojislav Koštunica nije bio eksponent samo jedne službe iz samo jedne države. Iz svakog njegovog poteza se oseæao ruski uticaj i taj ruski uticaj se oseæa i danas iz delovanja niza veoma aktivnih politièara. Pre svega mislim na Nikoliæ master Tomislava, jer on ne ume èak ni da sakrije svoje rusofilstvo, koje seže do poniznosti", rekao je Èanak u intervjuu agenciji Beta.\nPrema njegovim reèima, Nikoliæeva snishodljivost prema ruskom predsedniku Vladimiru Putinu dovela je pre nekoliko godina do "èuvenog pridržavanja kaputa" i pomeranja Dana osloboðenja Beograda, samo da bi Putin bio prisutan.\n"S druge strane, imate ljude koji bez ikakvog prikrivanja nose Putinove bedževe na reveru a bave se javnim poslom, poput pojedinih medijskih poslenika. Imate niz novih medija, naroèito štampanih, a uskoro i elektronskih, koji su direktni eksponenti ruskih državnih interesa. Kompletna organizacija nakaèena na energetske veze sa Rusijom radi iskljuèivo u cilju interesa ruske države", kazao je Èanak.\nOn je ocenio da su "predaja a ne prodaja" Naftne industrije Srbije, kao i razni projekti sa ruskim Gaspromom, širom otvorili vrata ruskom uticaju u regionu.\n"Preko tog uticaja, Dodik je ostvario ozbiljan rezultat na lokalnim izborima u Republici Srpskoj, proruske snage se veoma agresivno pozicioniraju u Crnoj Gori, a Srbija je izložena najrazlièitijim pritiscima. U svesti ljudi postaje nekako normalno da je Rusija veliki brat Srbije, koji æe - bože moj - malu Srbiju zaštititi ako neko bude hteo da joj naudi. To je istorijska greška koju je Srbija krvlju plaæala niz puta u istoriji", ocenio je Èanak.\nDodao je da se organizovane grupe, poput Naših i Obraza, "bukvalno hvališu" time što spiskove "srpskih neprijatelja" odnose u rusku ambasadu u Beogradu, tužakajuæi svoje sunarodnike i sugraðane.\n"U pitanju je peta kolona u Srbiji, koja služi da kada Rusija definitivno zatre svaku moguænost da Srbija diše bez dozvole iz Moskve, budu kolaboracionisti sa ruskim hegemonistima", rekao je Èanak.\nOn je ocenio da je ruski humanitarni centar u Nišu u stvari "prelazni oblik izmeðu mazanja oèiju i vojne baze koja bi imala diplomatski eksteritorijalni status".\n"To je, uostalom, i Sanda Raškoviæ Iviæ rekla da poslovi sa Rusijom nisu završeni, jer nije uraðeno najvažnije a to je pitanje baze u Nišu. Rusija se toliko interesuje za Srbiju zbog paketa Republika Srpska - Crna Gora - Srbija, koji bi predstavljao veoma važnu kontrolu nad saobraæajnicama EU i pomoæu kojeg bi se u velikoj meri kontrolisala Otranska vrata na Jadranu, koja su dugogodišnji san svih imperijalistièkih i hegemonistièkih nauma", ocenio je Èanak.\nPrema njegovim reèima, zbog toga raste ruski pritisak na Srbiju, koja je mala i siromašna zemlja i kojoj je njen geostrateški položaj praktièno jedna od retkih stvari koje ima "kao nekakav žeton" za meðunarodne diplomatske razgovore.\n"Srbija vuèe svoju ideju sedenja na više stolica kroz dugogodišnju tradiciju stalnog koketiranja sa svima. Ne treba zaboraviti da je Srbija Obrenoviæa bila okrenuta Zapadu pa se to završilo sa nekoliko atentata na više èlanova porodice Obrenoviæ. Bilo kakvim prevaljivanjem na jednu geostratešku stranu, Srbija ne može biti pacifikovana, u smislu da bi to moglo doneti nekog dobra njenim graðanima", ocenio je Èanak.\nPredsednik LSV je rekao da zbivanja od 5. oktobra 2000. godine nisu bila revolucija veæ odbrana izbornih rezultata od 24. septembra.\n"Iz hiljadu razloga, od kojih veliki deo nisam znao tada, a ni sada veliki deo ne znam, jedan dobar deo ljudi u DOS-u nije želeo da se napravi raskid sa bivšim režimom, nego su štaviše širom otvorili vrata za pretrèavanje bivših kadrova, naroèito iz vojne bezbednosti i iz resora državne bezbednosti", naveo je Èanak.\nOptužio je tadašnjeg predsednika SR Jugoslavije Vojislava Koštunicu da je šest meseci direktno štitio tadašnjeg naèelnika Resora državne bezbednosti Radeta Markoviæa, a naèelnika Generalštaba Vojske Jugoslavije Nebojšu Pavkoviæa dve godine.\n"Loša policija prati opoziciju, dobra policija pravi opoziciju, i mislim da je u jednom dobrom delu DOS-a bilo ovo drugo. To se kasnije videlo kroz neodluènost u politièkim zahtevima, a istovremeno kroz veliku odluènost da se preuzmu ekonomske, medijske i druge poluge moæi, kao i ministarstva sile. Nije bilo ideje o promenama u Srbiji, veæ je bila ideja o preuzimanju vlasti u Srbiji", ocenio je Èanak.\nPrema njegovim reèima, lider radikala Vojislav Šešelj se "oèajnièki bori za publicitet", zbog èega je dao izjavu da je Milorad Ulemek Legija trebalo da pobije lidere DOS-a.\n"Lièno sam ga juèe pitao u skupštini šta je mislio pod tim da je Legija trebalo da nas pobije, a on mi je odgovorio da nije rekao da je Legija trebalo da nas pobije, veæ da posklanja lidere DOS-a, odnosno da ih bez krvi pohapsi i skloni", naveo je Èanak.\n"Ja nikada nisam niti rekao, niti mislio o tome, niti organizovao ubistvo bilo koga. Istina je da sam imao ideju da napravim 'atentat' na Vojislava Koštunicu, ali vodenim pištoljem, jer je on pojava za koju je potrebna voda i tu pojavu treba sprati", kazao je Èanak.\nOcenio je da kroz takve "koloritne" izjave Šešelj privlaèi pažnju i interesovanje mlade publike koja ga ne pamti iz njegovih "koljaèkih dana" iz '90-tih godina prošlog veka, što može biti veoma opasno za zemlju.


Rubio: Bio sam meta napada ruskih hakera - Sputnjik Srbija\n23:00 30.03.2017 (osveženo 23:02 30.03.2017) Preuzmite kraći link\nI dalje bez dokaza, Senat raspravlja o mešanju Rusije u izbore\n„U julu 2016. godine, ubrzo nakon što sam najavio da ću se kandidovati za američki Senat, bivši članovi mog predizbornog štaba na predsedničkim izborima, koji su imali pristup poverljivim informacijama moje kampanje, bili su meta napada sa Aj-Pi adresa sa nepoznatih lokacija u Rusiji. Ovi napori nisu bili uspešni“, rekao je Rubio na raspravi u Senatu.\n„Takođe saopštavam Komitetu da je u poslednja 24 sata, juče oko 10.45 časova, učinjen pokušaj hakerskih napada bivših saradnika mog predizbornog štaba koji su imali pristup unutrašnjim informacijama, ponovo sa Aj-Pi adresa na nepoznatom mestu u Rusiji. Ovaj pokušaj takođe je bio neuspešan“, dodao je Rubio.\nRasprava u Senatu posvećena je „mešanju Rusije“ na izborima u SAD 2016. godine. Rubio je pretendovao na nominaciju Republikanske partije za predsednika, ali je izgubio od Donalda Trampa.\nSi-En-En: Trampov zet nije razgovarao o antiruskim sankcijama\nsajber napadi, ruski hakeri, Marko Rubio


Srbija će ostvariti napredak na "Duing biznis listi" - Ekonomske Vesti\nSrbija će ostvariti napredak na „Duing biznis listi“\n2. jun. 2015 Andrija Matić 0 Comments Duing biznis list, Svetska banka, Zorana Mihajlović\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović izjavila je danas da očekuje da će Srbija na „Duing biznis listi“ Svetske banke, koja će biti objavljena tokom leta, ostvariti napredak i da se više neće nalaziti među poslednjim zemljama u nekim segmentima poslovanja.\nMihajlović je, u obraćanju novinarima u Vladi Srbije nakon druge sednice Zajedničke grupe za unapređenje pozicije Srbije na rang listi Svetske banke (SB) o uslovima poslovanja, navela da je nekoliko prethodnih meseci iskorišćeno za to da se usvoje reformski zakoni.\nDva reformska procesa koji će uticati na to da se položaj Srbije u novom izveštaju Svetske banke u toku leta poboljša, kako je istakla, jesu oblast dobijanja građevinskih dozvola i plaćanje poreza, odnosno elektronsko plaćanje poreza.\nOčekuje se da se samo u odnosu na građevinske dozvole i plaćanje doprinosa postigne skok za 30 mesta, naglasila je potpredsednik Vlade.\nU izdavanju građevinskih dozvola Srbija na ovoj listi zauzima 186. poziciju od ukupno 189 zemalja, podsetila je ona i poručila da je krajnji cilj Vlade da se Srbija, u srednjem roku, nađe među prvih deset zemalja na „Duing biznis listi“ Svetske banke.\nMi to možemo. Ako smo mogli da pokažemo da zakoni mogu da se usvoje i primenjuju, onda sam sigurna u to da na srednji rok možemo da budemo među prvih deset zemalja, istakla je Mihajlović.\nOna je podsetila na to da je Vlada Srbije u decembru prošle godine formirala Zajedničku grupu za unapređenje pozicije Srbije na rang listi Svetske banke (SB) o uslovima poslovanja, uz napomenu da je to je prvi put da se sistemski pristupilo ovom problemu.\nVlada Srbije je, kako je istakla, prvi put od kada postoji ova rang lista dostavila Svetskoj banci sve ono što je naša zemlja uradila u prethodnom periodu kako bi poboljšala privrednu klimu.\nPotpredsednik Vlade je saopštila da je na današnjoj sednici doneta odluka da se izradi akcioni plan za naredni period kako bi u izveštaju koji će biti predstavljen 2016. godine Srbija ostvarila još bolju poziciju.\nMihajlović je ukazala i na to da će sva nadležna ministarstva nastaviti da poboljšavaju uslove poslovanja, s obzirom na to da ima mnogo toga što treba da se uradi kako bi izveštaj za 2015. godinu, koji će biti objavljen naredne godine, bio još bolji.\n← Izostala odgovornost nadležnih za loše sprovedene privatizacije\nNeophodno privredno udruživanje zemalja regiona →\nZemun i Borču povezaće Pupinov most\n9. okt. 2014 Luka Matić Komentari su isključeni na Zemun i Borču povezaće Pupinov most


Sinoć, 3. oktobra, završio se "Infofest", festival informatičkih dostignuća koji se već četvrti put, u organizaciji Vlade Crne Gore i firme Biznis Link, održava u Budvi. Ovogodišnji "Infofest" trajao je tokom čitave prethodne sedmice i okupio petnaestak odabranih izlagača i preko 1000 učesnika. Kao i ranije, izloženi su i probrani naučni i stručni radovi, a firme-izlagači su organizovale prezentacije i kompanijske dane.\nZatvarajući skup, Branimir Gvozdenović, predsednik festivala, Milan Mrvaljević, direktor festivala i dr Branko Lazarević, predsednik stručnog odbora, istakli su da je ovogodišnji "Infofest" po posećenosti prevazišao prethodne, a da je konkurencija za nagrade bila oštrija nego ikad. Uz nekoliko nagrada za permanetno prisustvo koje su dobile razne firme - učesnici, glavnu nagradu su ravnopravno podelili SBS - IBM i Energodata. Nagradu za nastup kojim je publika bila posebno zadovoljna dobio je EPI (neki su, posle sjajnog EPI-jevog koktela, rekli da bi ovogodišnji "Infofest" mogao da se zove "Epifest"), dok je prvi autor najboljeg izloženog rada dr Zoran Jovanović sa Elektrotehničkog fakulteta u Beogradu.\nČasopis "PC" će pisati o "Infofestu" u narednom, novembarskom broju, a za sada nekoliko impresija. "Infofest" je i ove godine bio fascinantna, dobro organizovana manifestacija - za razliku od prošle godine, čak je i vreme bilo savršeno, uz samo jedno kišovito prepodne. Posetilaca je bilo veoma mnogo, a njihov nivo je prevazilazio mnoge druge manifestacije - osim stručnjaka i poslovnih ljudi koje su njihove firme poslale da osmotre događanja na Infofestu, bilo je tu i mnogo poslovnih partnera raznih izlagača, koji su došli da bi osmotrili ponudu i, rasterećeni svakodnevnih obaveza, detaljnije porazgovarali o daljoj saradnji i novim projektima. Za nas je posebno interesantan bio nastup firme Amber Software, koja je prezentirala aktuelno rešenje komunikacije računara u LAN i WAN mrežama, primenjeno u jednom ogromnom osiguravajućem zavodu.\nNovitet ovogodišnjeg Infofesta bio je veliki broj renomiranih stranih naučnika, koji su izlagali rezultate svoga rada i, kroz niz sesija i okruglih stolova koje je vodio dr Veljko Milutinović (ETF Beograd), diskutovali sa kolegama iz Jugoslavije. Nažalost, ove sesije su bile prilično slabo posećene, verovatno zbog toga što su se bavile usko specijalizovanim oblastima, van dometa velike većine posetilaca.\nUtisak gotovo svih izlagača sa kojima smo razgovarali jeste da se među posetiocima našlo više stručnjaka za razne oblasti informatike, a manje onih koji odlučuju (direktori i menadžeri) nego prethodnih godina. Razlozi za to mogu biti u nestašici novca, koja navodi direktore da se (preko svojih stručnjaka) za sada samo informišu, a ne i da odlučuju o nabavkama. Izlagači su imali i primedbe na veoma visoke cene zakupa štandova, pa je bilo i zanimljivih "dovijanja" - firma "Informatika" je, recimo, odlučila da se svojim poslovnim partnerima ne predstavi u salama elitnih hotela "Avala" i "Mogren", već na brodu koji je nekoliko puta vozio informatičare u obilazak Budve, Svetog Stefana i okolnih mesta.\nPosle sedam dana provedenih u prijatnom (mada, zbog predizbornih plakata pomalo neobičnom) ambijentu grada Budve, velika većina učesnika je mogla samo da kaže da će i sledeće godine, krajem septembra, biti na istom mestu...


Usvojene izmjene zakona o građenju\n12. Aug 2019 2327\nVlada Republike Srpske utvrdila je danas Prijedlog zakona o izmjenama i dopunama Zakona o uređenju prostora i građenju.\nNajznačajnije izmjene se odnose na stvaranje zakonskog osnova za uvođenje jednošalterskog i elektronskog sistema izdavanja građevinskih dozvola.\nNadležni ističu da se time otklanja mnoštvo pravnih i administrativnih prepreka, a uspostavlja se jednostavan i efikasan sistem, sa manje formalnosti i jeftinijim troškovima.\n“Ovim izmjenama će se u potpunosti eliminisati potreba da podnosioci zahtjeva lično posjećuju pojedinačne institucije, što će značajno skratiti vrijeme potrebno za dobijanje dozvole za gradnju. Omogućiće se značajne finansijske uštede, kako za investitore tako i za nadležne institucije”, istakli su u Vladi Srpske.\nJedna od izmjena u zakonu je i smanjenje broja dokaza koje je investitor do sada bio dužan dostaviti, odnosno saglasnosti javnih preduzeća i drugih nosilaca javnih ovlaštenja na glavni projekat.\nUmjesto toga povećava se odgovornost projektanata i revidenata, koji imaju stručnu, profesionalnu, materijalnu i moralnu odgovornost za dokumentaciju koju su izradili po nalogu investitora.\n“S obzirom da revidenti preuzimaju obavezu kontrole projektnih rješenja, a što su do sada činila javna preduzeća, pooštren je jedan od uslova za sticanje licence. Takođe, imalo se u vidu i to da postoje i do sada izdate licence, te je propisano da one ostaju na snazi”, objasnili su u Vladi RS.\nNaglašavaju da se unapređuje i oblast prostornog uređenja i građenja objekata, ali da tim izmjenama ni na koji način nije smanjeno ili ugroženo učešće javnosti i zainteresovanih lica, niti kvalitet planskih rješenja.\n“Samo se postiže efikasniji i racionalniji postupak izrade i skraćuju se ukupni rokovi donošenja planova. Кroz izmjene zakona stvara se i osnov za donošenje Strategije energetske obnove zgrada u Republici Srpskoj”, zaključeno je.\nTagovi: zakon građenje Vlada RS\nRaspodjela funkcija: Čaviću obećanje, Stevandiću radovanje\nTelebak preuzeo dobojski SDS\n1 od 40 - Dalibor Tomaš britanski plaćenik!


INICIJATIVA - Bati Živojinoviću ulica u Beogradu\nPočetna/UMETNOST/INICIJATIVA – Bati Živojinoviću ulica u Beogradu\nSana Life 20. maja 2019.\tUMETNOST, ZANIMLJIVOSTI Ostavite komentar\n„Vreme i život svakodnevno nam cure kroz prste, ali toga uglavnom nismo svesni. Takvi događaji suštinski nas uzdrmaju, promene nam tok života i surovo nas podsete na to koliko je sve kratko i relativno. Batin odlazak za mene je bio ta traumatična sudbinska vododelnica od koje se još nisam oporaviti, a verovatno nikada i neću… Osećaj besmisla stvara neizreciv bol koji je nemoguće sa bilo kim podeliti. Zbog dece, unuka i bliskih prijatelja, moja najveća borba sada se ogleda u tome da se to što manje vidi“, rekla je između ostalog Lula Živojinović za „Bazar“.\nOznakeBata bazar Beograd borba Lula ulica Velimir Živojinović\nPrethodni Legende američkog gospela u Nišu!\nSledeći ISTRAŽIVAĆEMO ko u Medveđi ima “zlatne ruke”


Izvor: SrbijaDanas.com, 24.Sep.2020, 18:59\nŠto se tiče sastanka na nivou lidera, ako se održi, teme o kojima će se razgovarati bile bi postavljene u međuvremenu.\nEvropska unija je kao posrednik planirala da održi sastanke u okviru dijaloga između tzv. Kosova i Srbije u nedelju, ponedeljak i utorak sledeće nedelje, ali je još uvek neizvesno da li će se ti sastanci održati, prenose prištinski mediji.\nIzvori u Briselu kažu da je specijalni izaslanik EU za dijalog između tzv. Kosova i Srbije Miroslav Lajčak već uputio pozive za sastanke, ali će njihovo održavanje zavisiti od odgovora Beograda i Prištine.\nEvropski blok pozvao je strane da razgovaraju,...


Avganistan: Kandidat na izborima poginuo u napadu\nMaulvi Sajdulah, kandidat na predstojećim parlamentarnim izborima u Avganistanu, preminuo je od posledica ranjavanja prilikom napada u džamiji, saopštili su danas lokalni zvaničnici.\nEksplozija se desila u selu Bahramhail, u istočnoj provinciji Host, dok se Sajdulah obraćao okupljenima u džamiji za molitvu.\nSajdulah je "podlegao povredama zadobijenim u napadu, u kojem je ranjeno još 19 ljudi", rekao je zdravstveni zvaničnik provincije Host.\nNijedna poubunjenička grupa do sada nije preuzela odgovornost za napad.\nKampanja pred septembarske parlamentarne izbore u Avganistanu počela je 23. juna.


Srbiju volimo - Crnjanski, veliki patriota i jedan od najbriljantnijih srpskih pisaca\nCrnjanski, veliki patriota i jedan od najbriljantnijih srpskih pisaca\nDve komponente određuju stvaralačku i ljudsku ličnost Crnjanskog. On je odrastao u Temišvarskom Banatu, školovao se kod fratara pijarista, u jednoj višekulturnoj i višejezičnoj sredini, i poneo je autentično osećanje evropskog kulturnog identiteta. S druge strane, sam je rekao, kao i svi koji su rođeni na periferiji našeg naroda: „Ja imam pojačano osećanje nacionalnog dostojanstva."\nMiloša Crnjanskog. Rođen je 26. oktobra 1893. godine u Čongradu (Mađarska), u siromašnoj porodici. „Majka me je prepovijala u koritu za mešenje hleba", zapisaće mnogo kasnije Crnjanski. U Temišvar se preselio 1896, gde je završio srpsku osnovnu školu i maturirao u Pijarističkom liceju. To ga nije sprečilo da Srbiju i srpsku istoriju nosi duboko u duši, jer je vaspitavan u patrijarhalno-rodoljubivoj sredini, uz pravoslavne običaje i priče o srpskim junacima. Nastavio je školovanje u Beču, zahvaljujući bogatom ujaku. Tu ga je zatekao početak Prvog svetskog rata. Bio je prinuđen da u austrougarskoj uniformi učestvuje u borbama protiv ruskih vojnika na galicijskom frontu, gde je umalo izgubio glavu. Posle rata, na kratko putuje u Pariz i Italiju, a po povratku se ženi Vidom Ružić, koja će „s njim deliti radosti njegove slave i gorčine njegovog stradanja", kako je zapisala u svom testamentu gđa Crnjanski.


Srpski teniser Laslo Đere nije odbranio titulu na turniru u Kaljariju – Sport\nĐere, 57. teniser sveta, izgubio je posle tri sata i tri minuta. On je u prvom setu dva puta oduzeo servis Sonegu i poveo je u meču.\nItalijan je bolje počeo drugi set, poveo je sa 4:1, ali je Đere uspeo da vrati brejk i izjednači na 5:5. Obojica su posle toga osvojili po gem na svoj servis i odigran je taj brejk, koji je Sonego dobio sa 7:5.\nU trećem setu teniseri su osvajali gemove na svoje servise, sve do petog, kada je Sonego napravio brejk i poveo sa 3:2, a zatim je u narednom gemu sačuvao svoj servis i poveo je sa 4:2. Italijan je do kraja sačuvao prednost brejka i osvojio drugu ATP titulu u karijeri.\nSonego je prethodno trijumfovao na turniru u Antaliji u junu 2019. godine, gde je pobedio srpskog tenisera Miomira Kecmanovića.\nĐere je ostao na dve ATP titule u karijeri, 2019. godine u Rio de Žaneiru i prošle godine u Kaljariju.


Hovenijer: Strane da budu konstruktivne u dijalogu\nAmbasador Sjedinjenih Američkih Država u Prištini Džefri Hovenijer izjavio je da je dijalog sa Beogradom veoma važan element onoga što se trenutno dešava u regionu, očekujući pred nastavak tog procesa da obe strane budu konstruktivne, kreativne i aktivnu uključenost.\nAmbasador SAD na Kosovu DÅ¾efri Hovenijer (Foto@Tviter USAmbKosovo)\n"Očekujemo da se Kosovo konstruktivno, aktivno i kreativno angažuje u dijalogu, kao što očekujemo da to učini i Beograd", rekao je Hovenijer prištinskim medijima pred nastavak razgovora u Briselu najavljen za 13. maj.\nPrema njegovoj oceni, nedavna poseta visokih američkih zvaničnika pokazuje da je dijalog Beograda i Prištine među prioritetima SAD.\n"To je znak naše posvećenosti dijalogu i bilateralnim odnosima. Kosovo je prijatelj i partner Sjedinjenih Američkih Država", rekao je Hovenijer.\n"U ovom trenutku ne vidimo nikakve naznake destabilizacije, ali to je nešto na šta smo spremni i tražimo od kosovskih vlasti da učine sve što je u njihovoj moći da stvari ostanu mirne i bez sumnje razgovaramo i sa drugima", zaključio je on.\n24.06.2022 „Ovo nije protest protiv plaćanja struje, već protiv tajnih dogovora“ (175)


Zuzani Čaputovoj najviše glasova na predsedničkim izborima u Slovačkoj - Balkanska\nZuzani Čaputovoj najviše glasova na predsedničkim izborima u Slovačkoj\nmar 18, 2019 IZBORI, PREDSEDNIČKI IZBORI, SLOVAČKA, ZUZANA ČAPUTOVA\nZuzana Čaputova, advokat, ekološki aktivista i žestoki kritičar vlasti, osvojila je najviše glasova u prvom krugu predsedničkih izbora u Slovačkoj, a u drugom krugu će zajedno s njom u trci biti evropski komesar za energetiku Maroš Šefčovič.\nČaputova je osvojila 40,55 odsto glasova, a Šefčovič, kojeg podržava vladajuća stranka Smer-SD, dobio je 18,66 odsto glasova, saopštile su slovačke vlasti rezultate prvog kruga posle prebrojanih 99,88 odsto glasova.\nU prvom krugu izbora juče je izašlo 48,73 odsto upisanih glasača, a prema anketama, u drugom krugu zakazanom 30. marta, Čaputova bi mogla da dobije 64,4 odsto, a njen protivnik 35,6 odsto glasova.\nKanditatkinja je zahvalila građanima na podršci dok je odlazeći predsednik Slovačke Andrej Kiska izjavio da se čini da bi Čaputova mogla da izvuče zemlju iz krize. Predsednički izbori predstavljaju test za populističku stranku na vlasti, a održavaju se godinu dana posle protesta protiv vlasti i političke krize uzrokovane posle ubistva istraživačkog novinara.\nPredsednik Slovačke, zemlje sa 5,4 miliona stanovnika, koja je članica Evropske unije i NATO-a, ne vlada direktno, već ratifikuje međunarodne sporazume, imenuje sudije i komandant je oružanih snaga. Takođe ima pravo ulaganje veta.\nZuzana Čaputova postala prva predsednica u istoriji Slovačke


Si Đinpnig se sastao sa premijerom Rumunije Viktorom Pontom - Uvoz iz Kine\nSi Đinpnig se sastao sa premijerom Rumunije Viktorom Pontom\nKineski predsednik Si Đinping juče se u Pekingu sastao sa premijerom Rumunije Viktorom Pontom. Si je visoko ocenio bilateralnu saradnju i zahvalio na podršci Rumunije kineskim osnovnim interesima na međunarodnoj sceni. Kina će nastaviti da širi saradnju sa tom zemljom. Nedavno je obeležena 65. godišnjica uspost\nKategorija: Vesti iz arhive Objavljeno 03 septembar 2014\nDatum poslednje izmene 03 septembar 2014\nSi je, takođe, predočio situaciju u kojoj se nalazi kineska reforma, istakavši da su Kinezi uvereni u svoju mogućnost suočavanja sa svim izazovima i teškoćama, kako bi se održao trajni razvoj privrede i pružio pogon oporavku globalne ekonomije.\n„Rumunija je kineski prijatelj u EU i važan partner u okviru saradnje sa zemljama centralne i istočne Evrope. Dve zemlje će realizovati sporazume, postignute tokom moje posete u martu, kako bi se izgradilo partnerstvo mira, razvoja, reforme i cvilizacije", naglasio je Si Đinping.\nPonta je izjavio da će Rumunija dalje podržavati kineske napore za zaštitu državnog suvereniteta i integriteta i proširiti razmenu u svim oblastima sa Kinom.


14-07-2020 07:26 Izdvojeno Srbija Politika\nIspred Centralnog zatvora u Beogradu danas u 17 sati biće održan novi protest opozicije sa zahtevom za oslobađanje svih uhapšenih tokom protesta u Beogradu.\nPotpredsednik Narodne stranke i dramaturg Siniša Kovačević tvrdi da je policija hapsila nedužne građane, a da su incidente izazvali ljudi koji rade za režim i sarađuju sa policijom.\n- Žestoko su napali policiju u oklopima i na konjima,svojim indeksima,maturskim svedocanstvima i doktoratima. Ovi su im opravdano uzvratili suzavcem,pendrecima i kopitama. Zatim su ih sudije prekog suda poslale u zatvor. Ono što je bacalo kamenje na policiju, pije pivo sa komandirima – napisao je Kovačević na Tviteru.\n— Sinisa Kovacevic (@SinisaKovacevi6) July 14, 2020\nVreme je da Srbiju vode rodoljubi, više o tome pročitajte OVDE.


MojPosao.net - Žene imaju manje slobodnog vremena\nHomepage › News › Zanimljivosti › Žene imaju manje slobodnog vremena\nŽene oslobođene od posla osjećaju se u većoj stisci s vremenom nego muškarci sa slobodnim vremenom na raspolaganju. Rezultati su to istraživanja objavljenog u časopisu Journal of Marriage and Family, koje je pokazalo da naročito majke osjećaju pritisak brige za kućanstvo i djecu, čak i onda kada imaju slobodnog vremena.\nSlobodno vrijeme, prema istraživanju, ima vrlo različito značenje za muškarce i žene, a poznato je da supruge i majke svoje slobodno vrijeme koriste i za obavljanje svih ostalih dužnosti.\nU istraživanjima provedenim sredinom sedamdesetih i krajem devedesetih godina prošlog stoljeća od sudionika se tražilo da vode dnevnik o tome kako provode vrijeme tijekom svog tipičnog dana, te da odgovore koliko su često osjećali nedostatak vremena.\nSlobodno se vrijeme računalo kao ono koje nije provedeno na plaćenom poslu, obavljajući kućanske poslove, brinući se za dijete ili u aktivnostima poput jedenja, održavanja higijene ili spavanja.\nUstanovljeno je da se za žene teret povećao između 1975. godine, kada su one i muškarci imali podjednaku količinu slobodnog vremena i 1998. godine, kada se stvorila razlika od pola sata u korist muškaraca.


Bogić Bogićević izabran za gradonačelnika Sarajeva: Čeka se njegov pristanak\nBosanski Haber Girişi : 26 Mart 2021 16:40\nČlanovi Gradskog vijeća Sarajeva jednogasno su izabrali Bogićevića na čelu glavnog grada BiH...\nBogić Bogićević izabran je danas za novog gradonačelnika Sarajeva. Članovi Gradskog vijeća Sarajeva jednogasno su izabrali Bogićevića na čelu glavnog grada BiH. On je bio jedini kandidat za ovu poziciju.\nPodsjetimo, Bogić Bogićević je prije dva dana neslužbeno, putem medija povukao svoju kandidaturu za funkciju gradonačelnika te obzirom da nije bio prisutan u sali za vrijeme glasanja, upućen je poziv Bogićeviću da dođe na sjednicu i izjasni se da li prihvata povjerenu funkciju te da se obrati vijećnicima.\nOsim gradonačelnika danas je izabran i Jasmin Ademović, kandidat Naroda i pravde, za predsjedavajućeg Gradskog vijeća Grada Sarajeva, a za zamjenike izabrani su Mirela Džehverović iz Naše stranke te Dragan Stevanović iz SDP-a.\nEtiketler : Bogić Bogićević SARAJEVO GRADONAČELNIK JASMIN ADEMOVIĆ MIRELA DŽEHVEROVIĆ


Jedite BADEME svaki dan - PRess Serbia\nHome » Health and beauty » Jedite BADEME svaki dan\nU jednom od istraživanja, naučnici iz američke asocijacije “Heart” otkrili su da je često konzumiranje orašastih plodova povezano s manjim rizikom od razvoja hipertenzije, kardiovaskularnih bolesti, pa čak i karcinoma.\nOvo su još četiri promene koje je potvrdila nauka, a koje naše telo doživljava ako svakodnevno konzumiramo badem, navodi “Bright Side”.\nDokazano je da bademi mogu da povećaju moždanu aktivnost. Prema studiji koju je sproveo “Barcelona Institute for Global Health”, ako u trudnoći konzumirate 74 grama badema svake nedelje, možete doprineti da vam beba bude pametnija.\nPRess Serbia > Health and beauty > Saveti > Jedite BADEME svaki dan\nTagoviBADEMI pamet porođaj zdravlje


Adidas LOPTA 3 STRIPE D 29.5 218977 cena, cene Srbija, prodaja Beograd Novi Sad Niš\nAdidas LOPTA 3 STRIPE D 29.5 218977 cene\ncena od 1.169,00 do 1.253,00 din | prodavnica (3)\nEPonuda nije internet prodavnica već Vam omogućava da brzo i lako nađete Adidas LOPTA 3 STRIPE D 29.5 218977 po najjeftinijoj ceni. Naš cilj je da kupci budu što bolje informisani o ponudi Adidas LOPTA 3 STRIPE D 29.5 218977 na tržištu Srbije. Vrlo lako nalazite željeni proizvod za kategoriju Lopte cene, ne morate da lutate od sajta do sajta za Adidas Lopte, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Adidas LOPTA 3 STRIPE D 29.5 218977 sa PRODAVCEM. EPonuda ne može da garantuje potpunu tačnost specifikacije i slika za Adidas LOPTA 3 STRIPE D 29.5 218977. Pre kupovine, podatke za Adidas LOPTA 3 STRIPE D 29.5 218977 proverite na sajtu PROIZVOĐAČA.


Mičel u Beogradu: SAD smatraju Srbiju okosnicom stabilnosti na Balkanu\nSAD smatraju Srbiju okosnicom stabilnosti na Balkanu, izjavio je večeras zvaničnik američkog Stejt departmenta Ves Mičel u razgovoru sa šefom srpske diplomatije Ivicom Dačićem.\nDačić je Mičelu uručio reprint izjave američkog predsednika Vudroa Vilsona o Kosovu iz Njujork tajmsa” 1918. godine.\nPomoćnik državnog sekretara SAD za Evropu i Evroaziju Ves Mičel je u razgovoru s Dačićem istakao da SAD Srbiju smatraju jednom od najznačajnijih zemalja regiona i okosnicom stabilnosti na Balkanu.\nPomoćnik državnog sekretara ukazao je da SAD kontinuirano podržavaju evropski put Srbije i ostvarivanje napretka u okviru Briselskog dijaloga, saopštio je MSP.\nU razgovoru su razmatrane teme koje se tiču regionalne stabilnosti, evropskog puta Srbije, kao i nastavka Briselskog dijaloga.\nPrvi potpredsednik Vlade i ministar spoljnih poslova Ivica Dačić ukazao je da cenimo podršku SAD i izrazio interes da se pozitivna dinamika bilateralnih odnosa razvija i u budućnosti, naročito kada se obeležava 100 godina od kada je, u znak savezništva sa Srbijom, podignuta srpska zastava na Beloj kući.\nU cilju oživljavanja tradicionalno savezničkih veza i prijateljskih odnosa, kao i daljeg intenziviranja saradnje i međusobnog razumevanja, Dačić je Mičelu uručio izjavu američkog predsednika Vudrou Vilsona o Kosovu, povodom Vidovdana, pod naslovom Slavimo Kosovo kao Dan časti” iz Njujork tajmsa” od 19. juna 1918. godine.\nTomas Vudro Vilson je 28. jula 1918. godine izdao saopštenje američkom narodu.\nTo saopštenje je pročitano u crkvama širom zemlje i objavljeno je u gotovo svim uticajnim dnevnim novinama. Srpska zastava je podignuta iznad Bele Kuće kao i u svim zgradama javnih institucija u glavnom gradu SAD.\nVilsonova poruka je glasila:\nTomas Vudro Vilson (1856. 1924.) bio je 28. predsednik Sjedinjenih Američkih Država, a tu funkciju obavljao je od 1913. do 1921.\nVučić sa Mičelom o KiM: Možemo da prihvatimo kompromis, ali poniženje ne (FOTO, VIDEO)\nKineski energetski džin dolazi u Srbiju


Republika / (VIDEO) Vladimir Marinković iz izolacije poslao poruku našim čitaocima: Budite odgovorni prema sebi i drugima\nčetvrtak, 2. 4. 2020.| 11:45\nPotpredsednik parlamenta i jedan od osnivača Kongresa srpsko-američkog prijateljstva u video poruci koju je snimio za čitaoce Srpskog telegrafa i portala Republika navodi da je važno da svi građani shvate kako je u ovom trenutku jedino ispravno ostati kod kuće.\n- Kao poslanik trudim se da doprinesem onome što radi predsednik Vučić i Vlada Republike Srbije u procesu prevazilaženja situacije i očuvanja ljudskih života i zdravstvenog sistema. Trudim se da budem odgovoran i koristim ovu priliku da apelujem na građane da i oni budu odgovorni prema sebi i drugima - navodi Marinković.\nOn ističe da izolaciju koristi za čitanje knjiga.\n- Takođe, radim na organizaciji dve onlajn konferencije, prilagođavam se novim uslovima rada... Čitam knjige koje tretiraju period u kojem su se Srbija i naš narod nalazili između Prvog i Drugog svetskog rata, završio sam čitanje Dnevnika Vladete Jerotića, a po drugi put ću početi da čitam "Ni rat ni pakt" Milana Stojadinovića - zaključuje Marinković.\nSrbija Virus Epidemija Vladimir Marinković Pandemija Korona Koronavirus Poznati protiv korone


„Petro“ spasava Venecuelu - Sputnjik Srbija\n11:06 20.02.2018 (osveženo 11:08 20.02.2018) Preuzmite kraći link\nVlada Venecuele je zvanično objavila da je pustila u opticaj sopstvenu kriptovalutu „Petro“, javila je televizija „Telesur“.\n„’Petro‘ se rodio i sada Venecuelu očekuje procvat“, rekao je predsednik ove latimnoameričke države Nikolas Maduro.\nOn je rekao i da Venecuelu očekuje „veliki dan“ i dodao da su najveće kompanije sa tržišta nafte spremne da potpišu sporazume sa vlastima države.\n„Današnji dan će ući u istoriju. Venecuela je prva nacija koja je pustila u prodaju svoju kriptovalutu koja je osigurana sopstvenim rezervama i prirodnim bogatstvima“, izjavio je potpredsednik Vlade Tarek el Ajsami.\nPočetna cena „Petra“ iznosi 60 dolara. Očekuje se da će početkom trgovanja biti kupljeno 38,4 miliona te kriptovalute.